text:
материалите за насърчаване на туризма, обхванати от параграф iv), буква
 з), произведени от или за частни търговски предприятия, основно за рекламни цели;
 в) визуални и звукозаписи, при които времето за рекламата превишава 25 %. В случай на материали за насърчаване
 на туризма, обхванати от параграф iv), буква з), този процент е валиден само за частна търговска реклама.)
 (1) Свободното влизане на експонирани и проявени кинематографични филми за обществена, търговска употреба или за продажба
 може да бъде ограничено до негативи, като се приема, че това ограничение не се прилага по отношение на филми (включително
 и кинопрегледи), когато са допуснати без облагане с мита съгласно разпоредбите на приложение В.2 към настоящия протокол.
 ---pagebreak--- 02/т. 1 BG Официален вестник на Европейския съюз 275
 ПРИЛОЖЕНИЕ В.2
 Визуални и звукови материали с образователен, научен и културен характер
 Визуални и звукови материали с образователен, научен и културен характер когато се внасят от организации
 (включително и по решение на страната на вноса, радио- и телевизионни организации) или от всяка друга обществена
 или частна институция или организация, одобрена от компетентните органи на страната на вноса за целите на безмитен
 внос на тези материали, или когато са произведени от Организацията на Обединените нации, или от която и да е от
 нейните агенции и включващи следното:
 i) филми, филмови ленти, микрофилми и диапозитиви;
 ii) филми за актуални събития (със или без звук), описващи събития, които имат стойност на настояща новина по
 време на вноса и внасяни или във формата на негатив, експониран и проявен, или на позитив, отпечатан и проявен,
 като се разбира, че безмитният внос е ограничен до две копия от всеки предмет за целите на копирането;
 iii) архивен филмов материал (със или без звук), предвиден за използване във връзка с филми за актуални събития;
 iv) развлекателни филми, по-специално, предназначени за деца и млади хора;
 v) звукозаписи;
 vi) видеоленти, кинескопи, видеодискове, видеограми и други форми на видео- и аудиозаписи;
 vii) микрокарти, микрофишове и магнитни или други носители за съхранение на информация, необходими за
 информационните и документационни служби;
 viii) материали за програмно обучение, които могат да се представят под формата на комплекти, със съответните
 печатни материали, включително видеокасети и аудиокасети;
 ix) диапозитиви, включително и такива, предвидени за пряко прожектиране или за наблюдение с оптически
 устройства;
 x) холограми за лазерна прожекция;
 xi) макети в естествена големина или средства за онагледяване на абстрактни концепции, такива като молекулярни
 структури или математически формули;
 xii) мултимедийни комплекти.
 ---pagebreak--- 276 BG Официален вестник на Европейския съюз 02/т. 1
 ПРИЛОЖЕНИЕ Г
 Научни уреди и апаратура
 i) Научни уреди и апаратура, при условие че:
 а) те са предоставени на обществени или частни, научни или образователни институции, одобрени от
 компетентните органи на страната на вноса за целите на безмитен внос на тези видове артикули, и използвани
 за нетърговски цели, под контрола и отговорността на тези институции;
 б) в страната на внос не се произвеждат уреди и апаратура с еквивалентна научна стойност.
 ii) Резервни части, компоненти или детайли, специално пригодени за научни уреди или апаратура, при условие че тези
 резервни части, компоненти или детайли се внасят по същото време, в


text:
което се внасят тези уреди и апарати, или
 ако се внасят след това, те могат да се определят като предназначени за уреди и апарати, приети преди това безмитно
 или предвидени за безмитен внос.
 iii) Инструменти, които се използват при поддръжката, проверката, измерването или ремонта на научни уреди и
 апарати, при условие че тези инструменти се внасят по същото време, в което се внасят тези уреди и апарати, или
 ако се внасят след това, те могат да се определят като предназначени за уреди и апарати, приети преди това безмитно
 или предвидени за безмитен внос и по-нататък, при условие че инструменти със същото научно значение не се
 произвеждат в страната на вноса.
 ---pagebreak--- 02/т. 1 BG Официален вестник на Европейския съюз 277
 ПРИЛОЖЕНИЕ Д
 Артикули за незрящи хора и други хора с увреждания
 i) Всички артикули, специално предназначени за образователен, научен или културен напредък на незрящи, които
 се внасят пряко от институции или организации, занимаващи се с образованието на или в помощ на незрящи хора,
 одобрени от компетентните органи на страната на вноса за целите на безмитния внос на тези видове артикули,
 включително:
 а) говорещи книги (дискове, касети или други звукови репродукции) и книги с едър шрифт;
 б) фонографи и касетофони, специално конструирани или пригодени за незрящи хора и други хора с увреждания
 и необходими за слушане на говорещи книги;
 в) оборудване за четене на нормален печат от незрящи и хора с намалено зрение, като електронни четци,
 телеувеличители и оптични спомагателни уреди;
 г) оборудване за механично или компютъризирано производство на брайлова азбука и записан материал,
 например стереопишещи машини, електронна брайлова азбука, копирни машини и печатни преси; брайлови
 компютърни терминали и дисплеи;
 д) брайлова хартия, магнитни ленти и касети за производството на брайлови и говорещи книги;
 е) средства за подобряване мобилността на незрящи хора, като приспособления за електронна ориентация и за
 засичане на препятствия и бели бастуни;
 ж) технически средства за образование, рехабилитация, професионално обучение и заетост на незрящи хора,
 такива като брайлови часовници, брайлови пишещи машини, помагала за преподаване и учене, игри и други
 средства, специално приспособени за използване от незрящи хора.
 ii) Всички материали, специално предназначени за образованието, заетостта и социалния напредък на други хора с
 физически или умствени увреждания, пряко внасяни от институции или организации, занимаващи се с
 образованието или с помощ на такива хора, одобрени от компетентните органи на страната на вноса за целите на
 безмитен внос на тези видове артикули, при условие че такива средства не се произвеждат в страната на вноса.
 ---pagebreak--- 278 BG Официален вестник на Европейския съюз 02/т. 1
 ПРИЛОЖЕНИЕ Е
 Спортно оборудване
 Спортно оборудване, предназначено изключително за аматьорски спортни асоциации или групи, одобрени от
 компетентните органи на страната на вноса за целите на безмитен внос на тези видове артикули, при условие че такива
 материали не се произвеждат в страната на вноса.
 ---pagebreak--- 02/т. 1 BG Официален вестник на Европейския съюз 279
 ПРИЛОЖЕНИЕ Ж
 Музикални инструменти и друго музикално оборудване
 Музикални инструменти и друго музикално оборудване, предвидено единствено за културни институции или
 музикални училища, одобрени от компетентните органи на страната на вноса за целите на

type: contracts

jurisdiction: EU


text:
безмитен внос на тези видове
 артикули, при условие че такива инструменти и друго оборудване не се произвеждат в страната на вноса.
 ---pagebreak--- 280 BG Официален вестник на Европейския съюз 02/т. 1
 ПРИЛОЖЕНИЕ З
 Материали и машини, използвани за производството на книги, публикации и документи
 i) Материали, използвани за производството на книги, публикации и документи (хартиено тесто, рециклирана
 хартия, вестникарска хартия и друга хартия, използвана за отпечатване, печатарски мастила, лепило и други).
 ii) Машини за преработката на хартиено тесто и хартия, както и печатарски и подвързващи машини, при условие че
 машини с такова техническо качество не се произвеждат в страната на вноса.


text:
 Важна правна забележка
 |
 22002D0080
 Официален вестник n° L 266 , 03/10/2002 стр. 0026 - 0029 специално чешко издание глава 11 том 07 стр. 283 - 286 специално испанско издание глава 11 том 07 стр. 283 - 286 специално унгарско издание глава 11 том 07 стр. 283 - 286 специално литвийско издание глава 11 том 07 стр. 283 - 286 LV.ES глава 11 том 07 стр. 283 - 286 MT.ES глава 11 том 07 стр. 283 - 286 PL.ES глава 11 том 07 стр. 283 - 286 SK.ES глава 11 том 07 стр. 283 - 286 специално словенско издание глава 11 том 07 стр. 283 - 286
 Решение на Съвместния комитет на ЕИПNo 80/2002от 25 юни 2002 годиназа изменение на приложение I (Ветеринарни и фитосанитарни въпроси) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение I към Споразумението беше изменено с Решение No 69/98 на Съвместния комитет на ЕИП от 17 юли 1998 г. [1].(2) Шестнадесет акта в областта на семената се включват в текста на Споразумението,РЕШИ:Член 1Глава III на приложение I към Споразумението се изменя, както е посочено в приложението към настоящото решение.Член 2Текстовете на следните директиви: 95/6/ЕО [2], 96/18/ЕО [3], 96/72/ЕО [4], 1999/8/ЕО [5] и 1999/54/ЕО [6], както и на следните решения: 94/650/ЕО [7], 95/232/ЕО [8], 97/125/ЕО [9], 97/363/ЕО [10], 98/173/ЕО [11], 98/174/ЕО [12], 98/320/ЕО [13], 99/84/ЕО [14], 99/416/ЕО [15], 2000/165/ЕО [16] и 2001/18/ЕО [17] на исландски и норвежки език, които предстои да бъдат публикувани в допълнението за ЕИП в Официален вестник на Европейските общности, са автентични.Член 3Настоящото решение влиза в сила на 26 юни 2002 г., при условие че всички нотификации до Съвместния комитет на ЕИП [] съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Еврoпейските общности.Съставено в Брюксел на 25 юни 2002 година.За Съвместния комитет на ЕИППредседателP. Westerlund[1] ОВ L 158, 24.06.1999 г., стр. 1.[2] ОВ L 67, 25.3.1995 г., стр. 30.[3] ОВ L 76, 26.3.1996 г., стр. 21.[4] ОВ L 304, 27.11.1996 г., стр. 10.[5] ОВ L 50, 26.2.1999 г., стр. 26.[6] ОВ L 142, 5.6.1999 г., стр. 30.[7] ОВ L 252, 28.9.1994 г., стр. 15.[8] ОВ L 154, 5.7.1995 г., стр. 22.[9] ОВ L 48, 19.2.1997 г., стр. 35.[10] ОВ L 152, 11.6.1997 г., стр. 33.[11] ОВ L 63, 4.3.1998 г., стр. 30.[12] ОВ L 63, 4.3.1998 г., стр. 31.[13] ОВ L 140, 12.5.1998 г., стр. 14.[14] ОВ L 27, 2.2.1999 г., стр. 31.[15] ОВ L 159, 25.6.1999 г., стр. 53.[16] ОВ L 52, 25.2.2000 г., стр. 41.[17] ОВ L 4, 9.1.2001 г., стр. 36.[] Не са посочени конституционални изисквания.--------------------------------------------------ПРИЛОЖЕНИЕкъм Решение на Съвместния комитет на ЕИП No 80/2002Глава III на приложение I към Споразумението се изменя, както следва:1. Следното тире се прибавя към точка 1 (Директива 66/400/ЕИО на Съвета) на част 1:- "— 396 L 0072:


text: Директива 96/72/ЕО на Съвета от 18 ноември 1996 г. (ОВ L 304, 27.11.1996 г., стр. 10)."2. Следните тирета се прибавят към точка 2 (Директива 66/401/ЕИО на Съвета) на част 1:- "— 396 L 0018: Директива 96/18/ЕО на Комисията от 19 март 1996 г. (ОВ L 76, 26.3.1996 г., стр. 21),- — 396 L 0072: Директива 96/72/ЕО на Съвета от 18 ноември 1996 г. (ОВ L 304, 27.11.1996 г., стр. 10)."3. Следните тирета се прибавят към точка 3 (Директива 66/402/ЕИО на Съвета) на част 1:- "— 395 L 0006: Директива 95/6/ЕО на Комисията от 20 март 1995 г. (ОВ L 67, 25.3.1995 г., стр. 30),- — 396 L 0072: Директива 96/72/ЕО на Съвета от 18 ноември 1996 г. (ОВ L 304, 27.11.1996 г., стр. 10),- — 399 L 0008: Директива 1999/8/ЕО на Комисията от 18 февруари 1999 г. (ОВ L 50, 26.2.1999 г., стр. 26),- — 399 L 0054: Директива 1999/54/ЕО на Комисията от 26 май 1999 г. (ОВ L 142, 5. 6.1999 г., стр. 30)."4. Следните тирета се прибавят към точка 4 (Директива 69/208/ЕИО на Съвета) на част 1:- "— 396 L 0018: Директива 96/18/ЕО на Комисията от 19 март 1996 г. (ОВ L 76, 26.3.1996 г., стр. 21),- — 396 L 0072: Директива 96/72/ЕО на Съвета от 18 ноември 1996 г. (ОВ L 304, 27.11.1996 г., стр. 10)."5. Следните тирета се прибавят към точка 6 (Директива 70/458/ЕИО на Съвета) на част 1:- "— 396 L 0018: Директива 96/18/ЕО на Комисията от 19 март 1996 г. (ОВ L 76, 26.3.1996 г., стр. 21),- — 396 L 0072: Директива 96/72/ЕО на Съвета от 18 ноември 1996 г. (ОВ L 304, 27.11.1996 г., стр. 10)."6. Следното тире се прибавя към точка 5 (Директива 87/309/ЕИО на Комисията) на част 2:- "— 397 D L 0125: Решение 97/125/ЕО на Комисията от 24 януари 1997 г. (ОВ L 48, 19.02.1997 г., стр. 35)."7. Следният текст се прибавя след точка 11 (Решение 93/213/ЕИО на Комисията) на част 2:"12. 394 D 0650: Решение 94/650/ЕО на Комисията от 9 септември 1994 г. относно организирането на временен експеримент в областта с пласирането на семена в големи количества на крайния потребител (ОВ L 252, 28.09.1994 г., стр. 15), изменено с:- 398 D L 0174: Решение 98/174/ЕО на Комисията от 17 февруари 1998 г. (ОВ L 63, 4.3.1998 г., стр. 31).13. 395 D 0232: Решение 95/232/ЕО на Комисията от 27 юни 1995 г. относно организирането на временен експеримент с цел създаване на условия за задоволяване на нуждите от семена на хибридни и сортови групи на рапица и ряпа (ОВ L 154, 5.7.1995 г., стр. 22),- 398 D 0173: Решение 98/173/ЕО на Комисията от 17 февруари 1998 г. (ОВ L 63, 04.03.1998 г., стр. 30),- 399 D 0084: Решение 1999/84/ЕО на Комисията от 19 януари 1999 г. (ОВ L 27, 02.02.1999 г., стр. 31),- 32001 D 0018: Решение 2001/18/ЕО на Комисията от 21 декември 2000 г. (ОВ L 4, 9.1.2001 г., стр. 36).14. 397 D 0125: Решение 97/125/ЕО на Комисията от 24 януари 1997 г. относно разрешаване на поставянето на незаличими писмени


text: обозначения върху опаковките със семена за маслодайни и влакнодайни растения и относно изменение на Решение 87/309/ЕИО за разрешаване поставянето на незаличими писмени обозначения върху опаковките на някои видове фуражни растения (ОВ L 48, 19. 2.1997 г., стр. 35).15. 398 D 0320: Решение 98/320/ЕО на Комисията от 27 април 1998 г. относно организацията на временно експериментиране на вземането на проби от семена и тестването на семена, съгласно Директиви 66/400/ЕИО, 66/401/ЕИО, 66/402/ЕИО, 69/208/ЕИО на Съвета (ОВ L 140, 12.05.1998 г., стр. 14).16. 32000 D 0165: Решение 2000/165/ЕО на Комисията от 15 февруари 2000 г. които постановяват уредбата на вземането на сравнителни проби в Общността и изпитването на семена и размножителен материал от някои растения в съответствие с Директиви 66/401/ЕИО, 66/402/ЕИО, 66/403/ЕИО и 69/208/ЕИО (ОВ L 52, 25.02.2000 г., стр. 41) на Съвета.За целите на настоящото споразумение разпоредбите на решението се четат със следните промени:Решението не се прилага по отношение на семена и размножителен материал, за които се отнася Директива 66/403/ЕИО."8. Следните точки се прибавят след точка 71 (Решение 93/208/ЕИО на Комисията) под заглавието "АКТОВЕ, КОИТО ДЪРЖАВИТЕ-ЧЛЕНКИ НА ЕАСТ И НАДЗОРНИЯТ ОРГАН НА ЕАСТ ТРЯБВА ДА ВЗЕМАТ ПОД ВНИМАНИЕ":"72. 397 D 0363: Решение 97/363/ЕО на Комисията от 28 май 1997 г. за изменение някои решения, с които се разрешава на Франция да ограничава пускането на пазара на семена от определени сортове селскостопански растения (ОВ L 152, 11.06.1997 г., стр. 33).73. 399 D 0416: Решение 1999/416/ЕО на Комисията от 9 юни 1999 г. за издаване на разрешително на държавите-членки за временно разрешаване на пласирането на пазара на семената на някои сортове, които не отговарят на изискванията на Директиви 66/401/ЕИО или 66/402/ЕИО (ОВ L 159, 25.6.1999 г., стр. 53) на Съвета."--------------------------------------------------


text:
 30.10.2014
 BG
 Официален вестник на Европейския съюз
 L 310/1
 РЕШЕНИЕ НА СЪВМЕСТНИЯ КОМИТЕТ НА ЕИП
 No 63/2014
 от 16 май 2014 година
 за изменение на приложение I (Ветеринарни и фитосанитарни въпроси) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение за изпълнение 2013/491/ЕС на Комисията от 7 октомври 2013 г. за изменение на Решение 2009/821/ЕО по отношение на списъка на граничните инспекционни пунктове (1) следва да бъде включено в Споразумението за ЕИП.
 (2)
 Решение за изпълнение 2013/764/ЕС на Комисията от 13 декември 2013 г. относно мерките за контрол на здравето на животните, свързани с класическа чума по свинете в някои държави членки (2) следва да бъде включено в Споразумението за ЕИП.
 (3)
 Посоченото решение се отнася до законодателството относно ветеринарните въпроси. Законодателството относно ветеринарните въпроси не се прилага по отношение на Лихтенщайн дотогава, докато Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно посоченото решение не се прилага по отношение на Лихтенщайн.
 (4)
 Поради това приложение I към Споразумението за ЕИП следва съответно да бъде изменено,
 ПРИЕ НАСТОЯЩОТО РЕШЕНИЕ:
 Член 1
 Глава I от приложение I към Споразумението за ЕИП се изменя, както следва:
 1.
 Към точка 39 (Решение 2009/821/ЕО на Комисията) от част 1.2 се добавя следното тире:
 „—
 32013 D 0491: Решение за изпълнение 2013/491/ЕС на Комисията от 7 октомври 2013 г. (ОВ L 267, 9.10.2013 г., стр. 3)“
 .
 2.
 Под заглавието „АКТОВЕ, КОИТО ДЪРЖАВИТЕ ОТ ЕАСТ И НАДЗОРНИЯТ ОРГАН НА ЕАСТ ВЗЕМАТ НАДЛЕЖНО ПРЕДВИД“ в част 3.2 след точка 47 (Решение 2011/111/ЕО на Комисията) се вмъква следната точка:
 „48.
 32013 D 0764: Решение за изпълнение 2013/764/ЕС на Комисията от 13 декември 2013 г. относно мерките за контрол на здравето на животните, свързани с класическа чума по свинете в някои държави членки (ОВ L 338, 17.12.2013 г., стр. 102)“
 .
 Член 2
 Текстовете на решения за изпълнение 2013/491/ЕС и 2013/764/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 17 май 2014 г., при условие че са внесени всички нотификации, предвидени в член 103, параграф 1 от Споразумението за ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 16 май 2014 година.
 За Съвместния комитет на ЕИП
 Председател
 Gianluca GRIPPA
 (1) ОВ L 267, 9.10.2013 г., стр. 3.
 (2) ОВ L 338, 17.12.2013 г., стр. 102.
 (3) Без отбелязани конституционни изисквания


text:
 Важна правна забележка
 |
 22005D0114
 Официален вестник n° L 339 , 22/12/2005 стр. 0014 - 0015
 Решение на Съвместния комитет на ЕИПNo 114/2005от 30 септември 2005 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък "Споразумението", и по-специално член 98 от него,като има предвид, че:(1) Приложение II към Споразумението бе изменено с Решение No 97/2005 на Съвместния комитет на ЕИП от 8 юли 2005 г. [1].(2) Директива 2004/115/ЕО на Комисията от 15 декември 2004 г. за изменение на Директива 90/642/ЕИО на Съвета относно установяване на максимално допустими граници на остатъчни вещества от пестициди, които са определени в нея [2], коригирана с ОВ L 5, 7.1.2005 г., стр. 26 и с ОВ L 72, 18.3.2005 г., стр. 50, следва да бъде включена в Споразумението,РЕШИ:Член 1Следното тире се добавя към точка 54 (Директива 90/642/ЕИО на Съвета) от глава XII от приложение II към Споразумението:- "— 32004 L 0115: Директива 2004/115/ЕО на Комисията от 15 декември 2004 г. (ОВ L 374, 22.12.2004 г., стр. 64), коригирано с ОВ L 5, 7.1.2005 г., стр. 26 и с ОВ L 72, 18.3.2005 г., стр. 50."Член 2Текстовете на Директива 2004/115/ЕО, поправен в ОВ L 5, 7.1.2005 г., стр. 26 и в ОВ L 72, 18.3.2005 г., стр. 50 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 1 октомври 2005 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 30 септември 2005 година.За Съвместния комитет на ЕИППредседателHSH Prinz Nikolaus von Liechtenstein[1] ОВ L 306, 24.11.2005 г., стр. 24.[2] ОВ L 374, 22.12.2004 г., стр. 64.[***] Няма посочени конституционни изисквания.--------------------------------------------------


text:
 27.12.2019
 BG
 Официален вестник на Европейския съюз
 L 333/3
 ПРОТОКОЛ
 за прилагане на Споразумението за партньорство в областта на рибарството между Демократична република Сао Томе и Принсипи и Европейската общност
 ЧЛЕН 1
 Принципи
 1. Целта на настоящия протокол е прилагането на Споразумението за партньорство в областта на рибарството между Демократична република Сао Томе и Принсипи и Европейската общност (наричано по-нататък „споразумението“).
 Настоящият протокол включва приложение и допълнения, които представляват неразделна част от него.
 2. Европейският съюз (наричан по-нататък „Съюзът“) и Демократична република Сао Томе и Принсипи (наричана по- нататък „Сао Томе и Принсипи“) (наричани по-нататък заедно „страните“) се задължават да насърчават отговорното рибарство в риболовната зона на Сао Томе и Принсипи въз основа на принципа на недискриминация. Сао Томе и Принсипи се задължава да прилага едни и същи технически мерки и мерки за опазване по отношение на всички чуждестранни флотове, извършващи промишлен риболов на риба тон в нейната риболовна зона, за да допринесе за доброто управление на рибарството.
 3. Страните се задължават да гарантират прилагането на настоящия протокол в съответствие с член 9 от Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна (1), както е последно изменено (наричано по- нататък „Споразумението от Котону“) относно съществените елементи за правата на човека, демократичните принципи и върховенството на закона, както и относно основните елементи за доброто управление.
 4. Страните се задължават да насърчават устойчивото развитие и устойчивото и стабилно управление на околната среда.
 5. Страните се задължават да оповестяват публично и да обменят информация относно всяко споразумение, с което се разрешава достъп на чуждестранни кораби до риболовната зона на Сао Томе и Принсипи, и относно произтичащото от това риболовно усилие, броя на издадените разрешения и осъществения улов.
 6. В съответствие с член 6 от споразумението корабите на Съюза могат да осъществяват риболовни дейности в риболовната зона на Сао Томе и Принсипи само ако притежават разрешение за риболов, издадено в рамките на настоящия протокол и съгласно реда и условията, описани в приложението към него.
 ЧЛЕН 2
 Възможности за риболов
 1. За срок от пет години от началната дата на временното прилагане на настоящия протокол възможностите за риболов, предоставени на корабите на Съюза по силата на член 5 от споразумението, са определени с оглед на разрешаването на улова на силно мигриращите видове (изброени в приложение I към Конвенцията на Организацията на обединените нации по морско право от 1982 г., и по-специално риба тон, риба меч и дългокрила акула), с изключение на видовете, защитени или забранени от Международна комисия за опазване на рибата тон в Атлантическия океан (ICCAT).
 2. Възможностите за риболов са разпределени между:
 а)
 28 кораба с мрежи гъргър за улов на риба тон; и
 б)
 6 кораба с парагади за улов на повърхността.
 3. Параграфи 1 и 2 от настоящия член се прилагат при спазване на членове 6, 7 и 9 от настоящия протокол.
 ЧЛЕН 3
 Финансово участие — начини за плащане
 1. Финансовото участие, посочено в член 7 от споразумението, се определя на


text:
4 200 000 EUR за периода, посочен в член 2 от настоящия протокол.
 2. Финансовото участие, посочено в параграф 1, се състои от:
 а)
 годишна сума за достъп до риболовната зона на Сао Томе и Принсипи в размер на 400 000 EUR, която съответства на референтен тонаж от 8 000 тона годишно; и
 б)
 специфична сума в размер на 440 000 EUR годишно, предназначена за подкрепа на прилагането на секторната политика на Сао Томе и Принсипи в областта на рибарството.
 3. Прогнозният размер на таксите за една година от дейностите на корабите, разрешени съгласно настоящия протокол, който е изчислен въз основа на референтния тонаж, посочен в параграф 2, буква а), възлиза средно на 560 000 EUR.
 4. Параграф 2 от настоящия член се прилага при спазване на членове 4, 6, 7 и 9 от настоящия протокол и на членове 12 и 13 от споразумението.
 5. Финансовото участие, посочено в параграф 2, се изплаща от Съюза в размер на 840 000 EUR годишно за целия срок на прилагане на настоящия протокол, което съответства на общия размер на годишните суми, посочени в параграф 2, букви а) и б).
 6. Ако общото годишно количество на улова, осъществен от корабите на Съюза във водите на Сао Томе и Принсипи, превиши годишния референтен тонаж, посочен в параграф 2, буква а), годишното финансово участие се увеличава с 50 EUR за всеки допълнителен тон улов.
 7. Плащането на допълнителен улов се извършва в след постигането на съгласието относно окончателните отчети, предвидено в глава II, раздел 2 от приложението. Същевременно годишната сума, плащана от Съюза за допълнителен улов, не може да надвишава удвоения размер на сумата, посочена в параграф 2, буква а). Когато дължимата сума от Съюза за този допълнителен улов надвишава удвоения размер на годишната сума, посочена в параграф 2, буква а), остатъкът се заплаща на следващата година.
 8. Плащането на финансовото участие, посочено в параграф 2, буква а), се извършва не по-късно от деветдесет дни след началната дата на временното прилагане на настоящия протокол за първата година и най-късно на датата на годишнината от временното прилагане на настоящия протокол за следващите години.
 9. Органите на Сао Томе и Принсипи разполагат с изключителното право за вземане на решения относно използването на финансовото участие, посочено в параграф 2, буква a), в съответствие с принципите на доброто финансово управление.
 10. Финансовото участие се превежда по публични сметки, както следва: вноската, посочена в параграф 2, буква а), се плаща по сметка на държавния бюджет в Централната банка на Сао Томе и Принсипи; специфичните вноски, предвидени в параграф 2, буква б) и в параграф 7, се плащат по сметка на Фонда за развитие на рибарството и се вписват в бюджета. Органите на Сао Томе и Принсипи ежегодно съобщават на Европейската комисия данните на банковите сметки.
 ЧЛЕН 4
 Секторна подкрепа
 1. Секторната подкрепа в рамките на настоящия протокол допринася за прилагането на националната стратегия за рибарството и за развитието на морската икономика на Сао Томе и Принсипи. Нейната цел са устойчивото управление на рибните ресурси и развитието на сектора, по-специално чрез:
 а)


text:
подобряване на мониторинга, контрола и наблюдението на риболовните дейности;
 б)
 подобряване на научните познания за рибните ресурси;
 в)
 подобряване на качеството на рибните продукти;
 г)
 подпомагане на развитието на непромишления риболов;
 д)
 укрепване на международното сътрудничество;
 е)
 подпомагане на развитието на аквакултурите.
 2. Най-късно три месеца след началната дата на временното прилагане на настоящия протокол страните се договарят в рамките на съвместния комитет (наричан по- нататък „съвместният комитет“), предвиден в член 9 от споразумението, за многогодишна секторна програма и подробни правила за прилагането ѝ, по-специално за:
 а)
 годишните и многогодишните насоки за използване на специфичното финансово участие, посочено в член 3, параграф 2, буква б) от настоящия протокол;
 б)
 целите, които трябва да се постигнат на годишна и многогодишна основа с цел да се допринесе за устойчив и отговорен риболов, като се вземат предвид приоритетите, формулирани от Сао Томе и Принсипи за политиката в областта на рибарството;
 в)
 критериите и процедурите за използване при годишната оценка на резултатите.
 3. Измененията, свързани с целите и действията, съдържащи се в годишната или многогодишната секторна програма, трябва да бъдат предварително съобщени на Европейската комисия. При възражение от страна на последната може да бъде сезиран съвместният комитет, който да се произнесе по предлаганото изменение с цел одобрението му от страните — ако е необходимо чрез размяна на писма.
 4. Всяка година страните извършват оценка на резултатите от прилагането на многогодишната секторна програма въз основа на писмен доклад, предоставен от органите на Сао Томе и Принсипи. Ако тази оценка покаже, че постигането на целите не е в съответствие с програмното планиране или ако изпълнението е оценено като незадоволително от съвместния комитет, плащането на финансовото участие може да бъде преразгледано или спряно.
 5. Плащането на финансовото участие се подновява след консултации и съгласие на страните, веднага след като напредъкът в прилагането бъде счетен за задоволителен от съвместния комитет — ако е необходимо чрез размяна на писма. Плащането на специфичното финансово участие, предвидено в член 3, параграф 2, буква б), може обаче да се извършва само в рамките на шест месеца след изтичането на срока на действие на настоящия протокол.
 ЧЛЕН 5
 Научно-техническо сътрудничество за отговорен риболов
 1. През периода на прилагане на настоящия протокол, Съюзът и Сао Томе и Принсипи се задължават да си сътрудничат за наблюдение на състоянието на риболовните ресурси в риболовната зона на Сао Томе и Принсипи.
 2. Страните се задължават да насърчават сътрудничеството по отношение на отговорния риболов в региона на Централна Африка.
 3. Страните се задължават да спазват всички препоръки и резолюции на ICCAT.
 4. В съответствие с член 4 от споразумението, въз основа на приетите в рамките на ICCAT препоръки и резолюции и в светлината на най-добрите до момента научни становища, страните провеждат консултации в рамките на съвместния комитет за евентуални мерки, насочени към устойчиво управление на обхванатите от настоящия протокол рибни видове и засягащи дейностите на корабите на Съюза.
 5. С цел доброто управление и опазването на акулите страните се договарят да се гарантира внимателно наблюдение на улова на тези видове чрез обмен на данни за улова, както е


text:
предвидено в глава III от приложението. При необходимост съвместният комитет приема допълнителни мерки за управление, с които да се осигури по-добро регламентиране на дейността на корабите с парагади.
 6. Страните си сътрудничат с цел засилване на механизмите за контрол, инспекция и борба с незаконния, недеклариран и нерегламентиран риболов в Сао Томе и Принсипи.
 ЧЛЕН 6
 Преразглеждане на възможностите за риболов и техническите мерки
 1. Възможностите за риболов, посочени в член 2, могат да бъдат преразгледани от съвместния комитет, доколкото това е в съответствие с устойчивото управление на рибните видове, посочени в настоящия протокол.
 2. В такъв случай финансовото участие, посочено в член 3, параграф 2, буква а), се коригира pro rata temporis и измененията се вписват в настоящия протокол.
 3. При необходимост съвместният комитет може да разглежда и адаптира или изменя, по взаимно съгласие, разпоредбите, уреждащи условията за изпълнение на риболовните дейности и техническите мерки за прилагането на настоящия протокол.
 ЧЛЕН 7
 Нови възможности за риболов
 1. За извършване на риболовни дейности, които не са обхванати от настоящия протокол, органите на Сао Томе и Принсипи могат да призоват Съюза да разгледа възможността за такъв вид риболов. При липса на подходящи данни за състоянието на рибните запаси страните се споразумяват относно условията за кампания за проучване, като вземат предвид най-добрите научни становища, предоставени на научните експерти на страните.
 2. В зависимост от тези резултати и ако Съюзът прояви интерес към съответния вид риболов, страните се консултират в рамките на съвместния комитет преди да бъде дадено евентуално разрешение от органите на Сао Томе и Принсипи. Където е уместно, страните се договарят относно условията, приложими по отношение на новите възможности за риболов, и ако е необходимо, правят изменения на настоящия протокол.
 ЧЛЕН 8
 Насърчаване на разтоварванията и на сътрудничеството между икономическите оператори
 1. Страните си сътрудничат с цел подобряване на възможностите за разтоварване на улова в пристанищата на Сао Томе и Принсипи.
 2. Сао Томе и Принсипи се стреми да изгради стратегия и стимули за насърчаване на разтоварването. В рамките на тази стратегия флотът на Съюза полага усилия да разтоварва част от улова си, по-специално прилова.
 3. Страните се стараят да създадат благоприятни условия за насърчаване на техническите, икономическите и търговските връзки между предприятията и да стимулират създаването на благоприятна рамка за развитието на търговията и инвестициите.
 ЧЛЕН 9
 Временно преустановяване на прилагането на настоящия протокол
 1. Прилагането на настоящия протокол може да бъде временно преустановено по инициатива на една от страните, ако бъде констатирано наличието на едно или повече от следните условия:
 а)
 провеждането на риболовни дейности в риболовната зона на Сао Томе и Принсипи е възпрепятствано от необичайни обстоятелства, определени в член 2, буква з) от споразумението;
 б)
 настоящият протокол е засегнат от значителни промени в определението и изпълнението на политиката в областта на рибарството на някоя от страните;
 в)
 някоя от страните констатира нарушение на съществени елементи във връзка с правата на човека, предвидени в член 9 от Споразумението от Котону, и вследствие на процедурата по членове 8 и 96 от посоченото споразумение;
 г)
 Съюзът не е платил финансовите средства,


text:
предвидени в член 3, параграф 2, буква а), по причини, различни от предвидените в настоящия член;
 д)
 между страните е възникнал сериозен и неразрешен спор относно прилагането или тълкуването на настоящия протокол.
 2. За да се пристъпи към временно преустановяване на прилагането на настоящия протокол се изисква заинтересованата страна да уведоми писмено за своето намерение най-малко три месеца преди датата, на която преустановяването трябва да влезе в сила.
 3. В случай на временно преустановяване на прилагането страните продължават да провеждат консултации помежду си с цел намирането на решение по взаимно съгласие на противопоставящия ги спор. След уреждане на спора прилагането на настоящия протокол се възобновява и сумата на финансовото участие се намалява пропорционално и pro rata temporis за времето, през което прилагането на настоящия протокол е било временно преустановено.
 ЧЛЕН 10
 Приложимо законодателство
 1. Дейностите на риболовните кораби на Съюза, плаващи във водите на Сао Томе и Принсипи, се уреждат от приложимото законодателство на Сао Томе и Принсипи, освен ако не е предвидено друго в споразумението и в настоящия протокол.
 2. Органите на Сао Томе и Принсипи уведомяват Съюза за всички изменения на приложимото законодателство или за приемането на нови законодателни актове, които се отнасят до сектора на рибарството. Промените са противопоставими на корабите на Съюза в срок от шестдесет дни, считано от датата на уведомлението.
 3. Европейската комисия уведомява органите на Сао Томе и Принсипи за всички изменения на приложимото законодателство или за приемането на нови законодателни актове, които се отнасят до риболовните дейности на външния флот на Съюза.
 ЧЛЕН 11
 Електронен обмен на информация
 1. Сао Томе и Принсипи и Съюзът се задължават да приведат в действие и да поддържат необходимите информационни системи за електронен обмен на всички данни и документи, свързани с прилагането на споразумението.
 2. Документите в електронен формат ще се смятат за еквивалентни във всяко отношение на същите документи на хартиен носител.
 3. Сао Томе и Принсипи и Съюзът без забавяне се уведомяват взаимно за всеки проблем при функционирането на информационната система. В такива случаи данните и документите, свързани с прилагането на споразумението, автоматично се предават чрез алтернативно средство за комуникация.
 ЧЛЕН 12
 Поверителност на данните
 1. Сао Томе и Принсипи и Съюзът се задължават да гарантират, че всички получени в рамките на споразумението поименни данни, свързани с корабите на Европейския съюз и с техните риболовни дейности, винаги се обработват в съответствие с принципите на поверителност и защита на данните.
 2. Страните гарантират, че единствено обобщените данни, свързани с риболовни дейности във водите на Сао Томе и Принсипи, се предоставят публично, в съответствие с приложимите разпоредби на ICCAT.
 3. Данните, които могат да се считат за поверителни, се използват от компетентните органи изключително за прилагането на споразумението и с цел управление на рибарството, контрол и надзор.
 4. По отношение на личните данни, предавани от Съюза, съвместният комитет може да установи подходящи гаранции и правни средства за защита в съответствие с Регламент (ЕС) 2016/679 на Европейския парламент и на Съвета (2) (Общия регламент относно защитата на данните).
 ЧЛЕН 13
 Срок на прилагане
 Настоящият протокол се прилага


text:
за период от пет години, считано от началната дата на временното прилагане съгласно член 15, освен при денонсирането по реда на член 14.
 ЧЛЕН 14
 Денонсиране
 1. В случай на денонсиране на настоящия протокол съответната страна уведомява писмено другата за намерението си да денонсира настоящия протокол най-малко шест месеца преди датата, на която денонсирането поражда действие.
 2. С изпращането на посоченото в параграф 1 уведомление започват консултации между страните.
 ЧЛЕН 15
 Временно прилагане
 Настоящият протокол се прилага временно от датата на подписването му.
 ЧЛЕН 16
 Влизане в сила
 Настоящият протокол влиза в сила на датата, на която страните по него се уведомяват взаимно за приключване на процедурите, необходими за целта.
 Съставено в Брюксел на деветнадесети декември две хиляди и деветнадесета година.
 Hecho en Bruselas, el diecinueve de diciembre de dos mil diecinueve.
 V Bruselu dne devatenáctého prosince dva tisíce devatenáct.
 Udfærdiget i Bruxelles den nittende december to tusind og nitten.
 Geschehen zu Brüssel am neunzehnten Dezember zweitausendneunzehn.
 Kahe tuhande üheksateistkümnenda aasta detsembrikuu üheksateistkümnendal päeval Brüsselis.
 ́Εγινε στις Βρυξέλλες, στις δέκα εννέα Δεκεμβρίου δύο χιλιάδες δεκαεννέα.
 Done at Brussels on the nineteenth day of December in the year two thousand and nineteen.
 Fait à Bruxelles, le dix-neuf décembre deux mille dix-neuf.
 Sastavljeno u Bruxellesu devetnaestog prosinca godine dvije tisuće devetnaeste.
 Fatto a Bruxelles, addì diciannove dicembre duemiladiciannove.
 Briselē, divi tūkstoši deviņpadsmitā gada deviņpadsmitajā decembrī.
 Priimta du tūkstančiai devynioliktų metų gruodžio devynioliktą dieną Briuselyje.
 Kelt Brüsszelben, a kétezer-tizenkilencedik év december havának tizenkilencedik napján.
 Magħmul fi Brussell, fid-dsatax-il jum ta’ Diċembru fis-sena elfejn u dsatax.
 Gedaan te Brussel, negentien december tweeduizend negentien.
 Sporządzono w Brukseli dnia dziewiętnastego grudnia roku dwa tysiące dziewiętnastego.
 Feito em Bruxelas, em dezanove de dezembro de dois mil e dezanove.
 Întocmit la Bruxelles la nouăsprezece decembrie două mii nouăsprezece.
 V Bruseli devätnásteho decembra dvetisícdevätnásť.
 V Bruslju, dne devetnajstega decembra leta dva tisoč devetnajst.
 Tehty Brysselissä yhdeksäntenätoista päivänä joulukuuta vuonna kaksituhattayhdeksäntoista.
 Som skedde i Bryssel den nittonde december år tjugohundranitton.
 (1) ОВ ЕО L 317, 15.12.2000 г., стр. 3.
 (2) Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) (OB L 119, 4.5.2016 г., стр. 1).
 ПРИЛОЖЕНИЕ
 УСЛОВИЯ ЗА ИЗВЪРШВАНЕ НА РИБОЛОВНА ДЕЙНОСТ В РИБОЛОВНАТА ЗОНА НА САО ТОМЕ И ПРИНСИПИ ОТ КОРАБИ НА СЪЮЗА
 ГЛАВА I
 ОБЩИ РАЗПОРЕДБИ
 1. Определяне на компетентния орган
 За нуждите на настоящото приложение и ако не е посочено друго, всяко позоваване на Съюза или на Сао Томе и Принсипи в смисъл на компетентен орган се отнася до:
 а)
 за ЕС: Европейската комисия, при необходимост чрез посредничеството на делегацията на Съюза, компетентна за Сао Томе и Принсипи;
 б)
 за Сао Томе и Принсипи: дирекция „Рибарството“ към министерството, отговарящо за рибарството.
 2. Риболовна зона
 Корабите на Съюза, извършващи дейност в рамките на настоящия протокол, могат да извършват риболовни дейности в изключителната икономическа зона (ИИЗ) на Сао Томе и Принсипи, с


text:
изключение на зоните, запазени за непромишлен и полупромишлен риболов.
 Координатите на ИИЗ са тези, за които е подадено уведомление до Организацията на обединените нации на 7 май 1998 г.
 Всяка промяна на риболовната зона се съобщава без забавяне от Сао Томе и Принсипи на Съюза.
 3. Зони, забранени за корабоплаване и риболов
 Забранява се без изключение всяка риболовна дейност в зоната, предназначена за общо използване от Сао Томе и Принсипи и Нигерия. Координатите на тази зона са представени в допълнение 1.
 4. Банкова сметка
 Преди влизането в сила на настоящия протокол Сао Томе и Принсипи съобщава на Съюза данните на банковата сметка или сметки, по които следва да се превеждат сумите, платими от риболовните кораби в рамките на споразумението. Разходите по банковите преводи се поемат от корабособствениците.
 5. Звена за контакт
 Страните се уведомяват взаимно за своите звена за контакт, даващи възможност за обмен на информация относно прилагането на настоящия протокол, по-специално по въпроси, свързани с обмена на общи данни за улова и риболовното усилие, процедурите, свързани с разрешенията за риболов, и прилагането на секторната подкрепа.
 6. Работни езици
 Страните се споразумяват, че доколкото това е възможно, работните езици на заседанията за прилагането на настоящия протокол са португалски и френски.
 ГЛАВА II
 РАЗРЕШЕНИЯ ЗА РИБОЛОВ
 За целите на прилагането на настоящото приложение понятието „разрешение за риболов“ е равностойно на понятието „лиценз за риболов“ в законодателството на Сао Томе и Принсипи.
 РАЗДЕЛ 1
 ПРИЛОЖИМИ ПРОЦЕДУРИ
 1. Предварителни условия за получаване на разрешение за риболов
 Разрешения за риболов в риболовната зона на Сао Томе и Принсипи могат да получават само корабите на Съюза, отговарящи на изискванията.
 За да отговаря даден кораб на Съюза на изискванията, корабособственикът, капитанът и самият кораб не трябва да имат наложена забрана за упражняване на риболовни дейности в Сао Томе и Принсипи. Те трябва да са изправни по отношение на администрацията на Сао Томе и Принсипи, доколкото трябва да са изпълнили всички предходни задължения, произтичащи от риболовните им дейности в Сао Томе и Принсипи по сключени със Съюза споразумения в областта на рибарството. Освен това те трябва да спазват Регламент (ЕС) 2017/2403 на Европейския парламент и на Съвета (1) относно устойчивото управление на външните риболовни флотове.
 2. Заявление за разрешение за риболов
 Компетентните органи на Съюза представят по електронен път пред министерството, отговарящо за рибарството в Сао Томе и Принсипи, с копие до делегацията на Съюза, компетентна за Сао Томе и Принсипи, заявление за всеки кораб, желаещ да извършва риболов по силата на настоящия протокол, най-малко петнадесет работни дни преди началната дата на срока на валидност, за който се кандидатства.
 Заявленията се представят пред министерството, отговарящо за рибарството в Сао Томе и Принсипи, чрез формуляра, чийто образец се съдържа в допълнение 2.
 Всяко заявление за получаване на разрешение за риболов трябва да се придружава от следните документи:
 а)
 документ, удостоверяващ плащането на фиксиран аванс и на фиксирана вноска за наблюдателите за периода на валидността му;
 б)
 актуална цветна снимка на кораба, сниман странично;
 в)
 копие от удостоверението за регистрация на кораба;
 г)
 когато е приложимо, всякакви други документи,


text:
изисквани съгласно националните разпоредби, приложими в зависимост от вида кораб, за които е представено уведомление от Сао Томе и Принсипи в рамките на съвместния комитет.
 Плащането на годишната фиксирана такса се извършва по същата сметка на държавния бюджет, която е използвана за финансовото участие, посочено в член 3, параграф 2, буква а) от настоящия протокол.
 Годишната фиксирана такса включва всички национални и местни такси, с изключение на пристанищните такси и разходите за обслужване.
 Във всяко заявление за разрешение за риболов трябва да бъдат ясно посочени целевите видове.
 Заявлението за разрешение за риболов може да включва уведомление за намерението да се извърши частично срязване на перките на акули на борда на кораба и други операции на борда, като например изкормване.
 3. Издаване на разрешение за риболов
 Разрешенията за риболов се издават в срок от петнадесет работни дни след получаването на всички документи, посочени в точка 2 от настоящия раздел, от министерството, отговарящо за рибарството в Сао Томе и Принсипи.
 Оригиналите се предоставят на Съюза чрез делегацията на Съюза, компетентна за Сао Томе и Принсипи.
 Разрешението посочва видовете или категориите, чиито улов е разрешен (риба тон, риба меч и разрешените видове акули).
 За да не се забавя възможността за риболов в риболовната зона на Сао Томе и Принсипи, копие от разрешението за риболов се изпраща на корабособствениците по електронен път. Това копие може да се използва в срок от максимум шестдесет дни след датата на издаване на разрешението за риболов. В рамките на този срок копието ще бъде считано за равностойно с оригинала.
 4. Извънредна замяна на разрешение за риболов
 Разрешението за риболов се издава на името на конкретен кораб и не може да бъде прехвърляно. Въпреки това, по искане на Съюза и ако бъде доказано наличието на форсмажорни обстоятелства, разрешението за риболов за даден кораб може да бъде отнето и за оставащия срок на валидност може да бъде издадено ново разрешение за риболов за друг кораб от същата категория, при условия, които трябва да се определят.
 Корабособственикът връща първоначалното разрешение за риболов на министерството, отговарящо за рибарството в Сао Томе и Принсипи. Разрешението за заменящия кораб влиза в сила на същата дата. Сао Томе и Принсипи уведомява Съюза за прехвърлянето на разрешението за риболов и за датата, на която то влиза в сила.
 5. Съхраняване на борда на разрешението за риболов
 Разрешението за риболов трябва да бъде съхранявано на борда във всеки един момент, без да се засяга точка 3 от настоящия раздел.
 6. Помощни кораби
 По искане на Съюза и след разглеждане от страна на органите на Сао Томе и Принсипи тази държава разрешава на риболовните кораби на Съюза, притежаващи разрешение, да бъдат подпомагани от помощни кораби.
 Помощните кораби не могат да бъдат оборудвани за улов на риба. Подпомагането не може да включва зареждане с гориво, нито трансбордиране на улова.
 По отношение на помощните кораби се прилага същата процедура за подаване на заявления за разрешение за риболов, която е описана в настоящата глава, до степента, приложима за тях. Сао Томе и Принсипи изготвя списък на помощните кораби с разрешения и


text:
незабавно го съобщава на Съюза.
 По отношение на тези кораби се прилага задължението за плащане на годишна такса в размер на 3 500 EUR, платима в полза на Фонда за развитие на рибарството, посочен в член 3, параграф 10 от настоящия протокол.
 РАЗДЕЛ 2
 ТАКСИ И АВАНСОВИ ПЛАЩАНИЯ
 1.
 Разрешенията за риболов са валидни за срок една година.
 2.
 Таксата за корабите с мрежи гъргър за улов на риба тон и за корабите с парагади за улов на повърхността за тон улов в риболовната зона на Сао Томе и Принсипи се определя на 70 EUR за целия срок на прилагане на настоящия протокол.
 3.
 Разрешенията за риболов се издават, след като се платят следните годишни фиксирани такси:
 а)
 за корабите с мрежи гъргър за улов на риба тон: 9 100 EUR на кораб, съответстващи на таксата, дължима за 130 тона;
 б)
 за корабите с за улов на повърхността: 3 255 EUR на кораб, съответстващи на таксата, дължима за 46,5 тона.
 Таксите се плащат по сметката на държавния бюджет, използвана за плащането на финансовото участие, посочено в член 3, параграф 2, буква а) от настоящия протокол.
 4.
 Съюзът изготвя за всеки кораб на Съюза, въз основа на подадените от него декларации за улов, отчет за улова и за таксите, дължими от съответния кораб за неговата годишна кампания през предходната календарна година. Той предава тези окончателни отчети на органите на Сао Томе и Принсипи и на корабособствениците чрез държавите — членки на Съюза преди 30 юни на текущата година. Сао Томе и Принсипи може да оспори въз основа на съответни доказателства тези окончателни отчети в срок от тридесет дни от датата на получаването на последните. В случай на несъгласие страните провеждат консултации, когато е целесъобразно в рамките на съвместния комитет. Ако Сао Томе и Принсипи не повдигне възражения в срок от тридесет дни, окончателните отчети се считат за приети.
 5.
 Ако сумата в окончателния отчет е по-висока от предварителната фиксирана такса, платена за получаване на разрешението за риболов, корабособственикът изплаща остатъка на Сао Томе и Принсипи в срок от четиридесет и пет дни, освен ако корабособственикът не оспори плащането. Салдото се изплаща по сметката на Фонда за развитие на рибарството. Ако обаче сумата в окончателния отчет е по-ниска от предварителната фиксирана такса, остатъкът не се възстановява на корабособственика.
 ГЛАВА III
 НАБЛЮДЕНИЕ И ДЕКЛАРИРАНЕ НА УЛОВА
 РАЗДЕЛ 1
 ЕЛЕКТРОННИ РИБОЛОВНИ ДНЕВНИЦИ
 1.
 Капитанът на всеки кораб на Съюза, извършващ риболов в рамките на настоящия протокол, води електронен риболовен дневник, интегриран в електронна система за записване и предаване (ERS).
 2.
 На риболовен кораб, който не е оборудван с ERS, не се разрешава да влиза в риболовната зона на Сао Томе и Принсипи с цел извършване на риболовни дейности.
 3.
 За точността на данните, вписани в електронния риболовен дневник, отговаря капитанът. Риболовният дневник трябва да е в съответствие с приложимите резолюции и препоръки на ICCAT.
 4.
 Капитанът вписва ежедневно и за всяка операция приблизителните количества от всеки вид, които са уловени и съхранявани на борда, или са изхвърлени в морето. Вписването на приблизителните количества от


text:
всеки уловен вид или на изхвърлените в морето количества от този вид трябва да се извърши независимо от съответното тегло.
 5.
 В случай на присъствие в риболовната зона без извършвне на риболовна дейност се записва местоположението на кораба в 12:00 ч. на обяд.
 6.
 Данните от риболовния дневник ежедневно се предават автоматично до центъра за наблюдение на риболова (ЦНР) на държавата на знамето. Предаването на информацията включва най-малко следното:
 а)
 идентификационните номера и името на риболовния кораб;
 б)
 трибуквения код по ФАО на всеки вид;
 в)
 географската зона, където е извършен уловът;
 г)
 датата и, ако е целесъобразно, часа на улова;
 д)
 датата и часа на тръгване и на пристигане и продължителността на риболовния рейс;
 е)
 вида на риболовния уред, техническите спецификации и размерите;
 ж)
 приблизителните количества от всеки вид, съхранявани на борда, в килограми живо тегло или, когато е целесъобразно, броя екземпляри;
 з)
 приблизителните количества от всеки вид, изхвърлени в морето, в килограми живо тегло или, когато е целесъобразно, броя екземпляри.
 7.
 Държавата на знамето гарантира получаването на данните и тяхното записване в информационна база данни, осигуряваща защитеното им съхраняване в продължение на най-малко 36 месеца.
 8.
 Държавата на знамето и Сао Томе и Принсипи гарантират, че са оборудвани с необходимия хардуер и софтуер за автоматично предаване на данни ERS. За предаването на данни ERS се използват управляваните от Европейската комисия електронни средства за комуникация, предназначени за стандартизиран обмен на данни във връзка с риболова. Измененията на стандартите се изпълняват в срок от шест месеца.
 9.
 ЦНР на държавата на знамето осигурява автоматичното ежедневно предаване на риболовните дневници чрез ERS на ЦНР на Сао Томе и Принсипи за периода на присъствие на кораба в риболовната зона, дори при липса на улов.
 10.
 Условията за съобщаване на улова чрез ERS, както и процедурите в случай на неизправност, са посочени в допълнение 4.
 11.
 Органите на Сао Томе и Принсипи обработват данните за риболовните дейности на отделните кораби по поверителен и сигурен начин.
 РАЗДЕЛ 2
 ОБОБЩЕНИ ДАННИ ЗА УЛОВА
 1.
 Държавата на знамето предоставя на всяко тримесечие количествата, обобщени по месеци, на улова и на изхвърлянето на улов от всеки кораб, в базата данни, поддържана от Европейската комисия. За видовете, за които се прилага ограничение за общ допустим улов съгласно настоящия протокол или препоръки на ICCAT, количествата се съобщават всеки месец за предходния месец.
 2.
 Държавата на знамето проверява данните чрез кръстосани проверки с данните за разтоварване, продажба, инспекции или наблюдение, както и всяка информация, с която органите разполагат. Актуализирането на базата данни, изисквано в резултат на тези проверки, се извършва в най-кратки срокове. При проверките се използват географските координати на риболовната зона, определени съгласно настоящия протокол.
 3.
 Преди края на всяко тримесечие Съюзът предоставя на органите на Сао Томе и Принсипи обобщените данни за предходните тримесечия на текущата година, в които се посочва количеството на улова за всеки кораб за месец риболовна дейност и по видове. Тези данни са неокончателни и подлежат на промяна.
 4.
 Сао Томе и Принсипи оценява обобщените данни, посочени в параграф 3, и докладва всяко съществено


text:
несъответствие с данните от електронния риболовен дневник, предоставени чрез ERS. Държавите на знамето провежда разследвания и, ако е необходимо, актуализира данните.
 ГЛАВА IV
 НАБЛЮДЕНИЕ, КОНТРОЛ И НАДЗОР
 РАЗДЕЛ 1
 КОНТРОЛ И ИНСПЕКЦИЯ
 Риболовните кораби на Съюза са длъжни да спазват мерките и препоръките, приети от ICCAT, относно риболовните уреди и техните технически спецификации, както и всички други технически мерки, приложими към риболовните им дейности и улова им.
 1. Влизане и напускане на риболовната зона
 Корабите на Съюза, действащи в рамките на настоящия протокол във водите на Сао Томе и Принсипи, уведомяват компетентните органи на Сао Томе и Принсипи най-малко три часа предварително за своето намерение да влязат или да напуснат ИИЗ на Сао Томе и Принсипи.
 При уведомяване за влизане в ИИЗ на Сао Томе и Принсипи или за напускане на тази ИИЗ корабите трябва да съобщят също своето местоположение, както и улова, който вече се намира на борда, идентифициран чрез трибуквения код по ФАО, изразен в килограми живо тегло или, когато е целесъобразно, в брой екземпляри.
 Тези съобщения се изпращат чрез ERS или по електронна поща на адреса, който е съобщен от органите на Сао Томе и Принсипи.
 Кораб, който извършва риболовна дейност, без да е уведомил за своето намерение да влезе във водите на Сао Томе и Принсипи, се счита за кораб без разрешение за риболов и ще понесе последиците, предвидени в националното законодателство на Сао Томе и Принсипи.
 2. Процедури за инспекция
 Инспекцията на кораби на Съюза, притежаващи разрешение за риболов, се извършва в морето, на пристанището или на рейд в риболовната зона на Сао Томе и Принсипи от инспектори на Сао Томе и Принсипи, ясно разпознаваеми като извършващи контрол над риболова и използващи кораби под командването на органите на Сао Томе и Принсипи.
 Преди качване на борда инспекторите на Сао Томе и Принсипи информират кораба на Съюза за решението си да извършат инспекция. Инспекцията се извършва от не повече от двама инспектори, които трябва да удостоверят своята самоличност и качеството си на инспектори, преди да извършат инспекцията.
 Инспекторите на Сао Томе и Принсипи пребивават на борда на кораба на Съюза само за времето, което е необходимо за изпълнение на задачите, свързани с инспекцията. Начинът на провеждане на инспекцията трябва да оказва минимално въздействие върху кораба, риболовната му дейност и товара.
 Изображенията (снимки или видеозаписи), направени по време на инспекциите, са предназначени за органите, които отговарят за контрола и надзора на рибарството. Те не могат да бъдат разпространявани публично, освен ако националното законодателство не предвижда друго.
 Капитанът на кораба на Съюза улеснява качването на борда и работата на инспекторите от Сао Томе и Принсипи.
 В края на всяка инспекция инспекторите от Сао Томе и Принсипи изготвят доклад за инспекцията. Капитанът на кораба на Съюза има право да включи коментари в доклада за инспекцията. Докладът за инспекцията се подписва от инспектора, който го е изготвил, и от капитана на кораба на Съюза.
 Подписването на доклада за инспекцията от страна на капитана не накърнява правото на защита на корабособственика при процедура във връзка с евентуално нарушение. Капитанът на кораба


text:
трябва да оказва съдействие по време на процедурата по инспекцията. При отказ да подпише документа той е длъжен да посочи писмено причините за отказа, след което инспекторът поставя забележка „отказал да подпише“. Преди да напуснат кораба на Съюза, инспекторите на Сао Томе и Принсипи предават на капитана копие от доклада за инспекцията. Органите на Сао Томе и Принсипи уведомяват съюза за инспекциите в срок от двадесет и четири часа след осъществяването им и за евентуално установените нарушения, и му изпращат доклада за инспекцията. Когато е приложимо, копие на акта за установяване на нарушение се изпраща на Съюза в срок от седем дни след връщането на инспектора на пристанището.
 3. Разрешени операции на борда
 В разрешенията за риболов, издадени от Сао Томе и Принсипи, се посочва кои са разрешените операции на борда, като например изкормването и частичното срязване на перките на акули.
 4. Трансбордиране и разтоварване
 Всички кораби на Съюза, които действат в рамките на настоящия протокол във водите на Сао Томе и Принсипи и осъществяват трансбордиране в същите води, извършват тази операция на рейд в пристанищата на Fernão Dias, Neves и Ana Chaves.
 Ако желаят да извършат разтоварване или трансбордиране, най-малко четиридесет и осем часа преди това корабособствениците или техните представители трябва да изпратят на компетентните органи на Сао Томе и Принсипи следната информация:
 а)
 името на риболовния кораб, който ще извършва трансбордиране или разтоварване;
 б)
 името на транспортния товарен кораб;
 в)
 тонажа на улова по видове, който ще се трансбордира или разтоварва;
 г)
 датата на трансбордиране или разтоварване;
 д)
 местоназначението на улова, който ще се трансбордира или разтоварва.
 Изпращането на посочената информация до Сао Томе и Принсипи може да бъде извършено чрез ERS или по електронна поща.
 Трансбордирането в морето е забранено.
 Капитаните на корабите изпращат на компетентните органи на Сао Томе и Принсипи декларациите за улова и ги уведомяват дали възнамеряват да продължат риболова или да напуснат водите на Сао Томе и Принсипи.
 Всяка операция по трансбордиране или разтоварване на улова, която не е предвидена в настоящия раздел, е забранена във водите на Сао Томе и Принсипи. Всяко лице, което нарушава тази разпоредба, подлежи на санкциите, предвидени в действащата правна уредба на Сао Томе и Принсипи.
 РАЗДЕЛ 2
 СИСТЕМА ЗА СПЪТНИКОВО НАБЛЮДЕНИЕ НА КОРАБИТЕ
 Всеки кораб на Съюза, притежаващ разрешение в рамките на настоящия протокол, трябва да бъде оборудван със система за спътниково наблюдение (наричана по-нататък „VMS“).
 Забранява се намиращата се на кораба система за позициониране и локализация с непрекъснато действие чрез спътникова връзка за предаване на данни да бъде премествана, изключвана, разрушавана, повреждана или работата ѝ да бъде възпрепятствана; забранява се предаваните или регистрираните чрез VMS данни да бъдат умишлено променяни, отклонявани или фалшифицирани.
 Корабите на Съюза съобщават автоматично и постоянно местоположението си — най-малко веднъж на всеки час за корабите с мрежи гъргър и най-малко веднъж на всеки два часа за всички други кораби — до ЦНР на своята държава на знамето. Тази честота може да бъде увеличена при предприемане на мерки за разследване на дейността на даден кораб.
 ЦНР на държавата на знамето осигурява автоматичното


text:
препращане на местоположението според VMS за периода на присъствие на кораба в риболовната зона.
 Всяко съобщение за местоположение трябва да съдържа:
 а)
 идентификацията на кораба;
 б)
 последното географско местоположение на кораба (географска дължина и ширина) с допустима грешка, по-малка от 500 метра, и доверителен интервал от 99 %;
 в)
 датата и часа на отчитане на местоположението;
 г)
 скоростта и курса на кораба.
 Условията за съобщаване на местоположението на корабите чрез улова чрез VMS, както и процедурите в случай на неизправност, са посочени в допълнение 5.
 ЦНР обменят помежду си информация в контекста на наблюдението на дейностите на корабите.
 ГЛАВА V
 НАЕМАНЕ НА МОРЯЦИ
 1.
 Брой на наеманите моряци:
 При извършване на риболовни дейности във водите на Сао Томе и Принсипи корабите на Съюза са длъжни да наемат моряци от Сао Томе и Принсипи при следните условия и ограничения:
 а)
 по отношение на корабите с мрежи гъргър за улов на риба тон: за първата година от прилагането на настоящия протокол — общо шест моряци за целия флот, за втората година от прилагането на настоящия протокол — общо осем моряци, а за оставащите три години от срока — общо десет моряци годишно;
 б)
 по отношение на корабите с парагади за улов на повърхността: общо двама моряци годишно за целия флот.
 2.
 Това задължение за наемане на моряци се прилага само ако органите на Сао Томе и Принсипи са представили на Съюза списък на годни и правоспособни моряци преди влизането в сила на настоящия протокол, а след това — през януари всяка година. Корабособствениците наемат моряци сред фигуриращите в този списък.
 3.
 Изискванията за квалификация за моряците на Сао Томе и Принсипи са посочени в допълнение 6.
 4.
 Корабособственикът или неговият представител съобщава на компетентния орган на Сао Томе и Принсипи имената на моряците, наети на борда на съответния кораб, като посочва тяхната длъжност като членове на екипажа.
 5.
 По отношение на моряците, наети на корабите на Съюза, се прилага изцяло Декларацията на Международната организация на труда за основните принципи и права в областта на труда. Това се отнася по-специално за свободата на сдружаване и ефективното признаване на правото на работниците на колективно договаряне и за премахване на дискриминацията в областта на заетостта и упражняването на професия.
 6.
 Трудовите договори на моряците от Сао Томе и Принсипи, копие от които се предоставя на министерството на труда, на министерството, отговарящо за рибарството, и на подписалите тези договори лица, се изготвят между корабособствениците или техните представители и моряците или техните синдикални организации или представители. Тези договори гарантират на моряците възможността да се ползват от приложимия за тях режим на социална сигурност в съответствие с приложимия закон, включително застраховка „Живот“ и застраховка за болест и злополука.
 7.
 Заплатите на моряците се плащат от корабособствениците. Те се определят по взаимно съгласие между корабособствениците или техните представители и моряците или техните синдикати или представители. Същевременно условията на заплащане на моряците не могат да бъдат по-лоши от тези, приложими за екипажите от техните съответни държави, и при никакви обстоятелства не могат да бъдат под стандартите на Международната организация на


text:
труда.
 8.
 Всички моряци, наети на борда на кораби на Съюза, се явяват пред капитана на посочения кораб в деня преди предложената дата за качване на борда. Ако моряк не се яви на датата и в часа, определени за качването му на борда, или ако не отговаря на изискванията за квалификация, корабособственикът автоматично се освобождава от задължението си да наеме този моряк.
 9.
 Ако поради извънредни причини, обосновани от корабособствениците, корабите на Съюза не са в състояние да наемат предвидения в точка 1 брой моряци от Сао Томе и Принсипи, те трябва да платят фиксирана сума в размер на 20 EUR на ден за всеки ненает моряк по време на присъствието на кораба в риболовната зона на Сао Томе и Принсипи. Съвместният комитет прави редовен преглед на наемането на моряци от Сао Томе и Принсипи.
 ГЛАВА VI
 НАБЛЮДАТЕЛИ
 1. Наблюдение на риболовните дейности
 До въвеждането на система за регионално наблюдение корабите, притежаващи разрешение за риболов в риболовната зона на Сао Томе и Принсипи в рамките на настоящия протокол, приемат на борда си наблюдатели, определени от Сао Томе и Принсипи, в съответствие с настоящата глава.
 2. Определяне на кораби и наблюдатели
 Корабите на Съюза, действащи в рамките на настоящия протокол във водите на Сао Томе и Принсипи, вземат на борда си наблюдатели, които са определени от министерството, отговарящо за рибарството в Сао Томе и Принсипи, при следните условия:
 а)
 по искане на компетентните органи на Сао Томе и Принсипи корабите на Съюза вземат на борда си определен от тези органи наблюдател с оглед проверка на извършвания улов във водите на Сао Томе и Принсипи;
 б)
 компетентните органи на Сао Томе и Принсипи изготвят списък с кораби, на които ще бъдат качени наблюдатели, както и списък с наблюдателите, определени за качване на борда им. Тези списъци се актуализират редовно. Те се изпращат на Европейската комисия веднага след съставянето им, а впоследствие — на всеки три месеца, когато се актуализират;
 в)
 компетентните органи на Сао Томе и Принсипи съобщават — за предпочитане по електронна поща — на Съюза и съответните корабособственици името на наблюдателя, определен да се качи на борда на кораба, в момента на издаване на разрешението за риболов или не по-късно от петнадесет дни преди планираната дата за качване на наблюдателя;
 г)
 престоят на наблюдателя на борда включва един риболовен рейс. При изрично искане от компетентните органи на Сао Томе и Принсипи обаче престоят може да обхване няколко рейса в зависимост от средната продължителност на предвидените рейсове за съответния кораб. Искането се отправя от компетентния орган едновременно с уведомяването за името на наблюдателя, определен да се качи на съответния кораб.
 3. Условия за качване и слизане
 а)
 Условията, при които наблюдателят се качва на борда, се определят по взаимно съгласие между корабособственика или неговия представител и компетентния орган.
 б)
 Качването и слизането на наблюдателя от кораба става в избрано от корабособственика пристанище. Качването на борда става в началото на първия рейс във водите на Сао Томе и Принсипи след представяне на списъка на определените кораби.
 в)
 В срок от две седмици


text:
и с десетдневно предизвестие съответните корабособственици съобщават датите и пристанищата в подрегиона, предвидени за качване и слизане на наблюдателите.
 г)
 Когато наблюдателите се вземат на борда от държава извън Сао Томе и Принсипи, пътните им разходи се поемат от корабособственика. Ако кораб с наблюдател на борда напусне риболовната зона на Сао Томе и Принсипи, се вземат всички мерки, за да се осигури възможно най-бързото връщане на наблюдателя за сметка на корабособственика.
 д)
 Ако даден наблюдател не се яви на уговореното място и в уговореното време най-късно до дванадесет часа след това, корабособственикът автоматично се освобождава от задължението да вземе на борда този наблюдател.
 е)
 Капитанът полага всички възможни усилия, за да осигури физическата безопасност на наблюдателя и благоприятни условия за упражняване на функциите му.
 ж)
 Наблюдателят трябва да разполага с всички условия, необходими за упражняване на функциите му. Капитанът трябва да осигури достъп до комуникационните средства, необходими за изпълнението на задълженията на наблюдателя, до документите, директно свързани с риболовните дейности на кораба, включително по-специално риболовния дневник и навигационния дневник, и до частите на кораба, необходими, за да се улесни изпълнението на задачите му.
 з)
 Разходите за настаняване и прехрана на наблюдателите се поемат от корабособственика при условията, предвидени за офицерите, и в съответствие с практическите възможности на кораба.
 и)
 Заплатата и социалните осигуровки на наблюдателя се поемат от Сао Томе и Принсипи.
 4. Фиксирана финансова вноска
 С цел да допринесе за разходите по прилагането, свързани с качване на борда на наблюдателите, към момента на плащане на фиксирания аванс корабособственикът изплаща сумата от 250 EUR годишно за всеки кораб, като това плащане се превежда по същата сметка, която се използва за фиксираните аванси.
 5. Задачи на наблюдателя
 На борда наблюдателят се третира като офицер. Когато корабът оперира във водите на Сао Томе и Принсипи, наблюдателят извършва следните задачи:
 а)
 наблюдава риболовните дейности на корабите;
 б)
 проверява местоположението на корабите, извършващи риболовни дейности;
 в)
 записва данни за използваните риболовни уреди;
 г)
 проверява записаните в риболовния дневник данни за улова във водите на Сао Томе и Принсипи;
 д)
 проверява процента на прилова и изготвя приблизителна оценка на количеството на изхвърлянията от видовете риби, които са предмет на търговия;
 е)
 изпраща до своя компетентен орган данните за улова, в това число обема на улова и прилова на борда, по някой от определените за целта начини.
 6. Задължения на наблюдателя
 Докато е на борда, наблюдателят:
 а)
 предприема всички необходими действия, за да може неговото присъствие и условията на приемането му на борда да не прекъсват или възпрепятстват риболовните дейности;
 б)
 пази имуществото и оборудването, които се намират на борда, и спазва поверителност по отношение на всички документи, които принадлежат на съответния кораб;
 в)
 в края на периода на наблюдение и преди да напусне кораба, наблюдателят изготвя доклад за дейността си, който предоставя на компетентните органи на Сао Томе и Принсипи с копие до Европейската комисия. Наблюдателят подписва доклада в присъствието на капитана, който може да добави или да поиска да бъдат добавени всякакви забележки, които счита за уместни, след което също полага подписа си. При


text:
слизане от борда наблюдателят връчва копие от доклада си на капитана.
 ГЛАВА VII
 НАРУШЕНИЯ
 1. Процедура при нарушения
 Всяко нарушение от страна на кораб на Съюза, притежаващ разрешение за риболов в съответствие с разпоредбите на настоящото приложение, е обект на доклад за предполагаемо нарушение, който се предава на Съюза и на държавата на знамето в най-кратък срок.
 2. Задържане на кораба/пренасочване на кораба — среща за обмен на информация
 а)
 Всеки кораб на Съюза, извършил нарушение, може да бъде принуден да преустанови своята риболовна дейност и, ако е в морето, да влезе в пристанище на Сао Томе и Принсипи, при условие че в действащото законодателство на Сао Томе и Принсипи е предвидена такава мярка за съответното нарушение.
 б)
 Сао Томе и Принсипи уведомява Съюза в рамките на максимум двадесет и четири часа за всяко задържане на кораб на Съюза, притежаващ разрешение за риболов. Уведомлението се придружава от доказателствата за обявеното нарушение.
 в)
 Преди да се предприемат каквито и да било действия спрямо кораба, капитана, екипажа или товара, с изключение на мерките за опазване на доказателствата, Сао Томе и Принсипи организира по искане на Съюза, в рамките на един работен ден след уведомлението за задържане на кораба, среща за обмен на информация и изясняване на фактите, довели до задържането на кораба, както и на евентуалните последствия. На тази среща може да присъства представител на държавата на знамето на кораба.
 3. Санкции при нарушения — процедура за уреждане по взаимно съгласие
 а)
 Санкцията за обявеното нарушение се определя от Сао Томе и Принсипи в съответствие с действащото национално законодателство.
 б)
 В случай че уреждането на нарушението налага съдебно производство, преди образуването му и при условие че нарушението не представлява престъпление, започва процедура за уреждане по взаимно съгласие между Сао Томе и Принсипи и Съюза за определяне на условията и степента на санкцията. В тази процедура могат да участват представители на държавата на знамето на кораба и на Съюза. Процедурата за уреждане по взаимно съгласие приключва най-късно три дни след уведомлението за задържане на кораба.
 4. Съдебно производство — банкова гаранция
 Ако не бъде постигнато уреждане по взаимно съгласие и нарушението бъде отнесено до компетентен съдебен орган, собственикът на кораба нарушител внася банкова гаранция в банка, определена от Сао Томе и Принсипи, като размерът на гаранцията се определя от Сао Томе и Принсипи и трябва да покрива разходите, свързани със задържането на кораба, глобата по предварителни оценки и евентуалните финансови компенсации. Банковата гаранция остава блокирана до края на съдебното производство.
 Банковата гаранция се освобождава и се връща на корабособственика без забавяне след постановяването на решението:
 а)
 в пълен размер, ако не е наложена санкция;
 б)
 в частичен размер (равен на остатъка), ако наложената глоба е по-малка от банковата гаранция.
 Сао Томе и Принсипи уведомява Съюза за резултатите от съдебното производство в срок от седем дни след постановяване на решението.
 5. Освобождаване на кораба и екипажа
 На кораба и неговия екипаж се разрешава да напуснат пристанището веднага след уреждането на въпроса по взаимно съгласие или след внасянето на банковата гаранция.
 (1) Регламент (ЕС) 2017/2403


text:
на Европейския парламент и на Съвета от 12 декември 2017 г. относно устойчивото управление на външните риболовни флотове и за отмяна на Регламент (ЕО) No 1006/2008 на Съвета (ОВ ЕС L 347, 28.12.2017 г., стр. 81).
 ДОПЪЛНЕНИЯ КЪМ ПРИЛОЖЕНИЕТО
 Допълнение 1
 Координати на общата зоната за общо използване от Сао Томе и Принсипи и Нигерия
 Допълнение 2
 Формуляр за заявление за разрешение за риболовен кораб или за помощен кораб
 Допълнение 3
 Технически спецификации
 Допълнение 4
 Прилагане на електронната система за записване и предаване на риболовните дейности (ERS)
 Допълнение 5
 Система за спътниково наблюдение на корабите (VMS)
 Допълнение 6
 Изисквания за квалификация за наемане на моряци от Сао Томе и Принсипи на борда на кораби с мрежи гъргър и кораби с парагади на Съюза
 Допълнение 1
 КООРДИНАТИ НА ЗОНАТА ЗА ОБЩО ИЗПОЛЗВАНЕ ОТ САО ТОМЕ И ПРИНСИПИ И НИГЕРИЯ
 Географска ширина
 Географска дължина
 (Градуси Минути Секунди)
 03 02 22 с.ш.
 07 07 31 и.д.
 02 50 00 с.ш.
 07 25 52 и.д.
 02 42 38 с.ш.
 07 36 25 и.д.
 02 20 59 с.ш.
 06 52 45 и.д.
 01 40 12 с.ш.
 05 57 54 и.д.
 01 09 17 с.ш.
 04 51 38 и.д.
 01 13 15 с.ш.
 04 41 27 и.д.
 01 21 29 с.ш.
 04 24 14 и.д.
 01 31 39 с.ш.
 04 06 55 и.д.
 01 42 50 с.ш.
 03 50 23 и.д.
 01 55 18 с.ш.
 03 34 33 и.д.
 01 58 53 с.ш.
 03 53 40 и.д.
 02 02 59 с.ш.
 04 15 11 и.д.
 02 05 10 с.ш.
 04 24 56 и.д.
 02 10 44 с.ш.
 04 47 58 и.д.
 02 15 53 с.ш.
 05 06 03 и.д.
 02 19 30 с.ш.
 05 17 11 и.д.
 02 22 49 с.ш.
 05 26 57 и.д.
 02 26 21 с.ш.
 05 36 20 и.д.
 02 30 08 с.ш.
 05 45 22 и.д.
 02 33 37 с.ш.
 05 52 58 и.д.
 02 36 38 с.ш.
 05 59 00 и.д.
 02 45 18 с.ш.
 06 15 57 и.д.
 02 50 18 с.ш.
 06 26 41 и.д.
 02 51 29 с.ш.
 06 29 27 и.д.
 02 52 23 с.ш.
 06 31 46 и.д.
 02 54 46 с.ш.
 06 38 07 и.д.
 03 00 24 с.ш.
 06 56 58 и.д.
 03 01 19 с.ш.
 07 01 07 и.д.
 03 01 27 с.ш.
 07 01 46 и.д.
 03 01 44 с.ш.
 07 03 07 и.д.
 03 02 22 с.ш.
 07 07 31 и.д.
 Допълнение 2
 ФОРМУЛЯР ЗА ЗАЯВЛЕНИЕ
 ФОРМУЛЯР ЗА ЗАЯВЛЕНИЕ ЗА РАЗРЕШЕНИЕ ЗА РИБОЛОВЕН КОРАБ ИЛИ ЗА ПОМОЩЕН КОРАБ СПОРАЗУМЕНИЕ В ОБЛАСТТА НА РИБАРСТВОТО МЕЖДУ САО ТОМЕ И ПРИНСИПИ И ЕВРОПЕЙСКИЯ СЪЮЗ
 I. ЗАЯВИТЕЛ
 1.
 Име на корабособственика:... Гражданство: ...
 2.
 Наименование на сдружението или на представителя на корабособственика:
 ...
 3.
 Адрес на сдружението или на представителя на корабособственика:
 ...
 4.
 Тел.:...
 5.
 Електронен адрес:...
 6.
 Име на капитана: ... Гражданство:...
 7.
 Име и адрес на агента в Сао Томе и Принсипи (ако е приложимо):
 ......
 II. КОРАБ И ИДЕНТИФИКАЦИЯ
 8.
 Име на кораба:...
 9.
 Държава на знамето:...
 10.
 Предишно знаме


text:
(ако има такова):...
 11.
 Дата, от която плава под настоящото знаме:...
 12.
 Външен регистрационен номер:...
 13.
 Пристанище на регистрация:... MMSI:...
 14.
 Номер по OMI:... Номер по CICTA:...
 15.
 Година и място на построяване:...
 16.
 Радиопозивна:...Честота за радиопозивна:...
 17.
 Материал на корпуса: ☐ стомана ☐ дърво ☐ полиестер ☐ друго
 III. ТЕХНИЧЕСКИ ХАРАКТЕРИСТИКИ НА КОРАБА И ОБОРУДВАНЕТО
 18.
 Обща дължина: ...Ширина: ...
 19.
 Тонаж (в БT): ...
 20.
 Мощност в kW на главния двигател: ... Марка: ... Вид: ...
 21.
 Вид на съда: ... Категория риболов: ...
 22.
 Риболовни уреди: ...
 23.
 Риболовни зони:: ...
 24.
 Целеви видове: ☐ риба тон ☐ риба меч ☐ разрешени видове акули
 25.
 Прилов: ☐ риба тон ☐ риба меч ☐ разрешени видове акули
 26.
 Предвидена преработка на борда: ☐ изкормване ☐ частично срязване на перките
 ☐ друга (посочете): ...
 27.
 Общ брой на екипажа: ...
 28.
 Начин на съхранение на борда: ☐ прясно ☐ охлаждане ☐ смесено ☐ замразяване
 29.
 Капацитет на замразяване за 24 часа (в тонове):...
 30.
 Вместимост на трюмовете: ...Брой: ...
 Съставено в..., на...
 Подпис на заявителя...
 Допълнение 3
 ТЕХНИЧЕСКИ СПЕЦИФИКАЦИИ
 КОРАБИ С МРЕЖИ ГЪРГЪР ЗА УЛОВ НА РИБА ТОН С ОБОРУДВАНЕ ЗА ДЪЛБОКО ЗАМРАЗЯВАНЕ И КОРАБИ С ПАРАГАДИ ЗА УЛОВ НА ПОВЪРХНОСТТА
 1. Забранени видове
 В съответствие с Конвенцията за опазване на мигриращите видове диви животни и с резолюциите на IССАТ е забранен риболовът на морски дявол (Manta birostris), гигантска акула (Cetorhinus maximus), голяма бяла акула (Carcharodon carcharías), големоока акула скитница (Alopias superciliosus), акули чук от сем. Sphyrnidae (с изключение на вида Sphyrna tiburo), дългокрила акула (Carcharhinus longimanus) и копринена акула (Carcharhinus falciformis). Освен това е забранен уловът на китова акула (Rhincodon typus).
 В съответствие със законодателството на Съюза, по-конкретно с Регламент (ЕО) No 1185/2003 на Съвета (1), се забранява премахването на перките на акули на борда на риболовните кораби, както и задържането на борда, трансбордирането и разтоварването на перки от акула. Независимо от посоченото по-горе, с цел улесняване на съхранението на борда перките на акулите могат да бъдат частично срязани по дължина и загънати към трупа, но без да се отделят от трупа преди разтоварването.
 В съответствие с препоръките на ICCAT страните полагат усилия за намаляване на случайното въздействие на риболовните дейности върху костенурките и морските птици, като прилагат мерки за максимално увеличаване на възможностите за оцеляване на случайно уловените екземпляри.
 2. Уреди и улов
 КОРАБИ С МРЕЖИ ГЪРГЪР ЗА УЛОВ НА РИБА ТОН
 1)
 Разрешен уред: мрежи гъргър.
 2)
 Целеви видове: жълтопер тунец (Thunnus albacares), дебел тон (Thunnus obesus), ивичест тон (Katsuwonus pelamis).
 3)
 Прилов: спазване на препоръките на ICCAT и на ФАО.
 КОРАБИ С ПАРАГАДИ ЗА УЛОВ НА ПОВЪРХНОСТТА
 1)
 Разрешен уред: парагада за улов на повърхността.
 2)
 Целеви видове: риба меч (Xiphias gladius), синя акула (Prionace glauca), жълтопер тунец (Thunnus albacares), дебел тон (Thunnus obesus).
 3)
 Прилов: спазване на препоръките на ICCAT и на ФАО.
 3. Такси за корабособствениците — брой на корабите
 Допълнителна такса за тон улов
 70 EUR/тон за целия срок на прилагане на настоящия протокол
 Фиксирана годишна такса
 За корабите с мрежи гъргър


text:
за улов на риба тон: 9 100 EUR
 За корабите с парагади за улов на повърхността: 3 255 EUR
 Фиксирана такса за наблюдатели
 250 EUR/кораб/година
 Такса за помощен кораб
 3 500 EUR/кораб/година
 Брой кораби
 28 кораба с мрежи гъргър за улов на риба тон
 с разрешение за риболов
 6 кораба с парагади за улов на повърхността
 (1) Регламент (EO) No 1185/2003 на Съвета от 26 юни 2003 г. за премахването на перките на акулите на борда на риболовните кораби (OB ЕС L 167, 4.7.2003 г., стр. 1).
 Допълнение 4
 ПРИЛАГАНЕ НА ЕЛЕКТРОННАТА СИСТЕМА ЗА ЗАПИСВАНЕ И ПРЕДАВАНЕ НА РИБОЛОВНИТЕ ДЕЙНОСТИ (ERS)
 1. Съобщения чрез ERS
 1)
 Държавата на знамето и Сао Томе и Принсипи определят по един кореспондент за ERS, който да изпълнява ролята на лице за контакт по въпроси, свързани с прилагането на настоящите разпоредби. Държавата на знамето и Сао Томе и Принсипи се уведомяват за данните за контакт на съответните си кореспонденти за ERS и при необходимост актуализират без забавяне тези данни.
 2)
 Данните ERS се предават от кораба на неговата държава на знамето, която автоматично ги предоставя на Сао Томе и Принсипи.
 3)
 Преносът на данни се извършва във формат UN/CEFACT по мрежата FLUX, предоставена на разположение от Европейската комисия.
 4)
 Страните обаче могат да се споразумеят за преходен период, по време на който данните да се пренасят посредством DEH (Data Exchange Highway) във формат EU-ERS (v 3.1).
 5)
 ЦНР на държавата на знамето предава автоматично и без забавяне изпращаните от кораба текущи съобщения (COE, COX, PNO) на ЦНР на Сао Томе и Принсипи. Другите видове съобщения също се предават автоматично веднъж дневно, считано от датата на действителното използване на формат UN/CEFACT, а преди тази дата се предоставят на разположение без забавяне на ЦНР на Сао Томе и Принсипи при автоматично поискване до ЦНР на държавата на знамето чрез централния възел на Европейската комисия. След действителното въвеждане на новия формат вторият начин за предоставяне на разположение ще се отнася само до конкретните искания за данни за минали периоди.
 6)
 ЦНР на Сао Томе и Принсипи потвърждава получаването на изпращаните до него текущи данни ERS чрез обратно съобщение с потвърждение на получаването и потвърждава валидността на полученото съобщение. Не се изпраща потвърждение на получаването за данните, които Сао Томе и Принсипи получава в отговор на отправено от самата държава искане. Сао Томе и Принсипи третира всички данни ERS като поверителни.
 2. Неизправност на системата за електронно предаване на данни на борда на кораба или на комуникационната система
 1)
 ЦНР на държавата на знамето и ЦНР на Сао Томе и Принсипи без забавяне се информират взаимно за всяко събитие, което има вероятност да засегне предаването на данните ERS на един или повече кораби.
 2)
 Ако ЦНР на Сао Томе и Принсипи не получи данните, които трябва да бъдат предадени от даден кораб, ЦНР на Сао Томе и Принсипи без забавяне уведомява за това ЦНР на държавата на знамето. ЦНР на държавата на знамето проучва в най-кратки срокове причините за това неполучаване на данни ERS и уведомява ЦНР на Сао


text:
Томе и Принсипи за резултата от тези проучвания.
 3)
 При възникване на неизправност в процеса на предаване на данни между кораба и ЦНР на държавата на знамето, последният без забавяне уведомява за това капитана или оператора на кораба или, ако това не е възможно, техните представители. При получаване на това уведомление капитанът на кораба съобщава липсващите данни на компетентните органи на държавата на знамето чрез всяко подходящо средство за комуникация, ежедневно и най-късно до 00:00 ч.
 4)
 В случай на неизправност на системата за електронно предаване на данни, монтирана на борда на кораба, капитанът или операторът на кораба осигуряват поправката или замяната на системата ERS в срок от десет дни, считано от откриването на неизправността. След изтичането на този срок корабът няма право да извършва риболов в риболовната зона и в срок от двадесет и четири часа трябва да я напусне или да извърши междинно влизане в пристанище на Сао Томе и Принсипи. Корабът има право да напусне това пристанище или да се върне в риболовната зона едва след като ЦНР на неговата държава на знамето установи, че ERS отново е изправна.
 5)
 Ако неполучаването на данни ERS от Сао Томе и Принсипи се дължи на неизправност на електронните системи, които са под контрола на Съюза или на Сао Томе и Принсипи, съответната страна взема бързо всички мерки за отстраняване на тази неизправност в най-кратки срокове. Отстраняването на проблема се съобщава незабавно на другата страна.
 6)
 Веднъж в денонощието ЦНР на държавата на знамето изпраща на ЦНР на Сао Томе и Принсипи чрез всяко налично средство за електронна комуникация всички данни ERS, получени от държавата на знамето след последното предаване на съобщения. Същата процедура може да се прилага по искане на Сао Томе и Принсипи при операция по поддръжка с продължителност повече от двадесет и четири часа, засягаща системите, които са под контрола на Съюза. Сао Томе и Принсипи информира за това компетентните си контролни служби, за да не бъдат считани корабите на Съюза за намиращи се в нарушение поради непредаването на данни ERS. ЦНР на държавата на знамето гарантира въвеждането на липсващите данни в електронната база данни, която този ЦНР поддържа съгласно точка 1 от допълнение 5.
 3. Алтернативни средства за комуникация
 Адресът на електронната поща на ЦНР на Сао Томе и Принсипи в случай на неизправност в комуникациите ERS/VMS се съобщава преди началото на прилагането на настоящия протокол.
 Той трябва да се използва за:
 а)
 уведомленията за влизане, напускане и улова на борда при влизане и напускане;
 б)
 уведомленията за разтоварване и трансбордиране и за разтоварения, трансбордиран или оставащ на борда улов;
 в)
 временните заместващи ERS и VMS съобщения, предвидени в случай на неизправност.
 Допълнение 5
 СИСТЕМА ЗА СПЪТНИКОВО НАБЛЮДЕНИЕ НА КОРАБИТЕ (VMS)
 1. Съобщения за местоположението на корабите — VMS
 Първото регистрирано местоположение след влизане в зоната на Сао Томе и Принсипи се обозначава с код „ENT“. Всички следващи местоположения се обозначават с код „POS“ с изключение на първото местоположение, отчетено след напускане на зоната на Сао Томе и Принсипи, което се обозначава с код „EXI“.
 ЦНР


text:
на държавата на знамето осигурява автоматичната обработка и, при необходимост, електронното предаване на съобщенията за местоположението. Посочените съобщения трябва да се записват по защитен начин и да се съхраняват в продължение на три години.
 2. Предаване от кораба в случай на повреда на VMS
 Във всеки един момент капитанът трябва да е сигурен, че VMS на неговия кораб е напълно функционална и че съобщенията за местоположението се предават правилно на ЦНР на държавата на знамето.
 В случай на повреда VMS на съответния кораб се поправя или заменя в рамките на тридесет дни. След изтичането на този период на кораба няма да бъде разрешено повече да извършва риболов в зоната на Сао Томе и Принсипи.
 Корабите, които извършват риболов в зоната на Сао Томе и Принсипи с неизправна VMS, трябва да съобщават местоположението си по електронната поща, чрез радиовръзка или по факс до ЦНР на държавата на знамето най-малко на всеки четири часа, като предават всички задължителни данни.
 3. Сигурност на предаването на съобщенията за местоположение до Сао Томе и Принсипи
 ЦНР на държавата на знамето предава автоматично съобщенията за местоположение на съответните кораби до ЦНР на Сао Томе и Принсипи. ЦНР на държавата на знамето и на Сао Томе и Принсипи си разменят електронните адреси за връзка и се уведомяват без забавяне за всяка промяна на тези адреси.
 Предаването на съобщенията за местоположение между ЦНР на държавата на знамето и на Сао Томе и Принсипи става по електронен път чрез защитена комуникационна система.
 ЦНР на Сао Томе и Принсипи без забавяне уведомява ЦНР на държавата на знамето и Съюза за всяко прекъсване в получаването на последователните съобщения за местоположението на притежаващия разрешение за риболов кораб, когато корабът не е уведомил, че напуска зоната.
 4. Неизправност на комуникационната система
 Сао Томе и Принсипи осигурява съвместимостта на своето електронно оборудване с това на ЦНР на държавата на знамето и без забавяне уведомява Съюза за всяка неизправност при комуникациите и получаването на съобщенията за местоположение с оглед намирането на техническо решение в най-кратки срокове. Евентуалните спорове се разглеждат от съвместния комитет.
 Капитанът се счита за отговорен за всяко доказано манипулиране на VMS на кораба, целящо нарушаване на функционирането ѝ или подправяне на съобщенията за местоположението. По отношение на всяко нарушение се прилагат санкциите, предвидени в действащото законодателство на Сао Томе и Принсипи.
 5. Преразглеждане на интервала между съобщенията за местоположението
 Въз основа на документирани доказателства за наличие на нарушение Сао Томе и Принсипи може да поиска от ЦНР на държавата на знамето, като изпраща копие от искането до Съюза, да се намали интервалът между съобщенията за местоположението на даден кораб на тридесет минути за определен период на разследване. Тези доказателства трябва да бъдат предадени от Сао Томе и Принсипи на ЦНР на държавата на знамето и на Съюза. ЦНР на държавата на знамето изпраща без забавяне до Сао Томе и Принсипи съобщенията за местоположение според новия интервал.
 В края на определения период на разследване Сао Томе и Принсипи информира ЦНР на държавата на знамето и Съюза за възможните последващи действия.
 6. Предаване на


text:
VMS съобщения до Сао Томе и Принсипи.
 Краят на съобщението се обозначава с код „ER“, последван от две наклонени черти (//).
 Данни
 Код
 Задължително (O) /
 Незадължително (F)
 Съдържание
 Начало на записа
 SR
 O
 Елемент на системата, указващ началото на записа
 Получател
 AD
 O
 Елемент на съобщението — Трибуквен код
 на държавата получател (ISO-3166)
 Подател
 FR
 O
 Елемент на съобщението — Трибуквен код
 на държавата подател (ISO-3166)
 Държава на знамето
 FS
 O
 Елемент на съобщението — Трибуквен код на знамето
 на държавата (ISO-3166)
 Вид на съобщението
 TM
 O
 Елемент на съобщението — Вид
 на съобщението (ENT, POS, EXI, MAN)
 Радиопозивна (IRCS)
 RC
 O
 Елемент на кораба — Международна радиопозивна на кораба (IRCS)
 Вътрешен референтен номер на договарящата страна
 IR
 O
 Елемент на кораба — Единен номер
 на договарящата страна, трибуквен код (ISO-3166), следван от номера
 Външен регистрационен номер
 XR
 O
 Елемент на кораба — Страничен номер на кораба (ISO 8859.1)
 Географска ширина
 LT
 O
 Елемент на местоположението на кораба — Местоположение в градуси и десетични градуси С/Ю ГГ.ггг (WGS84)
 Географска дължина
 LG
 O
 Елемент на местоположението на кораба — Местоположение в градуси и десетични градуси И/З ГГ.ггг (WGS84)
 Курс
 CO
 O
 Курс на кораба, 360-градусова скала
 Скорост
 SP
 O
 Скорост на кораба в десетки възли
 Дата
 DA
 O
 Елемент на местоположението на кораба — Дата на регистриране на местоположението UTC (ГГГГMMДД)
 Час
 TI
 O
 Елемент на местоположението на кораба — Час на регистриране на местоположението UTC (ЧЧMM)
 Край на записа
 ER
 O
 Елемент на системата, указващ края на записа
 Предаването на данни в NAF формат е структурирано по следния начин:
 —
 използваните знаци трябва да отговарят на стандарта ISO 8859.1. Началото на съобщението се обозначава с две наклонени черти (//) и код „SR“.
 —
 отделните данни се обозначават със съответния им код и се разделят с две наклонени черти (//) от други данни.
 —
 кодът се отделя от данните с една наклонена черта (/).
 Сао Томе и Принсипи уведомява преди началната дата на временното прилагане на настоящия протокол дали данните VMS се предават чрез FLUX TL, във формат UN/CEFACT.
 Допълнение 6
 ИЗИСКВАНИЯ ЗА КВАЛИФИКАЦИЯ ЗА НАЕМАНЕ НА МОРЯЦИ ОТ САО ТОМЕ И ПРИНСИПИ НА БОРДА НА КОРАБИ С МРЕЖИ ГЪРГЪР И КОРАБИ С ПАРАГАДИ НА СЪЮЗА
 Органите на Сао Томе и Принсипи гарантират, че персоналът, наеман на кораби на Съюза, отговаря на следните изисквания:
 1)
 минималната възраст на моряците е 18 години;
 2)
 моряците притежават валидно медицинско свидетелство, потвърждаващо, че са годни от медицинска гледна точка да изпълняват задълженията, които ще извършват по море. Това свидетелство се издава от надлежно квалифицирано медицинско лице;
 3)
 моряците са ваксинирани с ваксините, изисквани за целите на предпазване на здравето в региона;
 4)
 моряците имат валидно удостоверение поне за следните основни обучения по безопасност:
 а)
 техники за оцеляване на море, включително използване на спасителни жилетки;
 б)
 противопожарна безопасност и борба с пожари;
 в)
 елементарна първа помощ;
 г)
 лична безопасност и социални отговорности; и
 д)
 предотвратяване на замърсяването на морската среда.
 5.
 Конкретно по отношение на големи риболовни кораби моряците следва да:
 а)
 са запознати


text:
с морските термини и команди, които обикновено се използват на риболовните кораби;
 б)
 са запознати с опасностите, свързани с риболовните дейности;
 в)
 познават добре условията на експлоатация на риболовните кораби и опасностите, които те биха могли да предизвикат;
 г)
 притежават знания и умения, свързани с експлоатацията на риболовното оборудване, което се използва при риболов с мрежа гъргър;
 д)
 притежават цялостни познания за устойчивостта и мореходността на кораба; и
 е)
 имат общи познания за операциите по акостиране и работата с въжетата за акостиране и свързаните с тях дейности.


text:
 27.3.2014
 BG
 Официален вестник на Европейския съюз
 L 92/29
 РЕШЕНИЕ НА СЪВМЕСТНИЯ КОМИТЕТ НА ЕИП
 No 203/2013
 от 8 ноември 2013 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство (Споразумението за ЕИП), и по-специално член 98 от него,
 като има предвид, че:
 (1)
 Регламент за изпълнение (ЕС) No 104/2013 на Комисията от 4 февруари 2013 г. за изменение на Регламент (ЕС) No 185/2010 по отношение на проверката на пътници и лица, които не са пътници, чрез оборудване за откриване на следи от експлозиви (ETD) в комбинация с ръчни метал-детектори (HHMD) (1) следва да бъде включен в Споразумението за ЕИП.
 (2)
 Решение за изпълнение 2013/511/ЕС на Комисията от 4 февруари 2013 г. за изменение на Решение C(2010) 774 на Комисията по отношение на проверката на пътници и лица, които не са пътници, чрез оборудване за откриване на следи от експлозиви (ETD) в комбинация с ръчни метал-детектори (HHMD) следва да бъде включено в Споразумението за ЕИП.
 (3)
 Ето защо приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Приложение XIII към Споразумението за ЕИП се изменя, както следва:
 1.
 В точка 66зд (Регламент (ЕС) No 185/2010 на Комисията) се вмъква следното тире:
 „—
 32013 R 0104: Регламент за изпълнение (ЕС) No 104/2013 на Комисията от 4 февруари 2013 г. (ОВ L 34, 5.2.2013 г., стр. 13).“
 2.
 В точка 66зе (Решение C(2010) 774 окончателен на Комисията) се вмъква следното тире:
 „—
 32013 R 0511: Решение за изпълнение 2013/511/ЕС на Комисията от 4 февруари 2013 г. за изменение на Решение C(2010) 774 на Комисията по отношение на проверката на пътници и лица, които не са пътници, чрез оборудване за откриване на следи от експлозиви (ETD) в комбинация с ръчни метал-детектори (HHMD).“
 Член 2
 Текстовете на Регламент за изпълнение (ЕС) No 104/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 9 ноември 2013 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 8 ноември 2013 година.
 За Съвместния комитет на ЕИП
 Председател
 Thórir IBSEN
 (1) ОВ L 34, 5.2.2013 г., стр. 13.
 (2) Без отбелязани конституционни изисквания.


text:
 Важна правна забележка
 |
 21988A1130(03)
 Официален вестник n° L 327 , 30/11/1988 стр. 0049 - 0050 специално финландско издание: глава 11 том 14 стр. 0182 специално шведско издание: глава 11 том 14 стр. 0182 специално чешко издание глава 11 том 16 стр. 244 - 245 специално испанско издание глава 11 том 16 стр. 244 - 245 специално унгарско издание глава 11 том 16 стр. 244 - 245 специално литвийско издание глава 11 том 16 стр. 244 - 245 LV.ES глава 11 том 16 стр. 244 - 245 MT.ES глава 11 том 16 стр. 244 - 245 PL.ES глава 11 том 16 стр. 244 - 245 SK.ES глава 11 том 16 стр. 244 - 245 специално словенско издание глава 11 том 16 стр. 244 - 245
 19881130Размяна на писмаотносно член 2, параграф 2 от Допълнителния протокол и по отношение на вноса в Общността на свежи отрязани цветя и цветни пъпки, попадащи в подпозиция 06.03 А от Общата митническа тарифаА. Писмо от ОбщносттаБрюксел,...Уважаеми господине ...,Член 2 от Допълнителния протокол предвижда постепенно отменяне на митата върху вноса в Общността на отрязани цветя и цветни пъпки, свежи, попадащи в подпозиция 06.03 А от Общата митническа тарифа и с произход от Израел, при ограничение от 17000 тона.За вноса в Общността на рози и карамфили, чиито мита подлежат на отмяна, Израел поема ангажимента да спазва следните ценови нива:- ценовото ниво на вноса в Общността трябва да бъде най-малко равно на 85 % от ценовото ниво в Общността за същите продукти за същите периоди,- израелското ценово ниво се определя чрез регистриране на цените на внасяните стоки, без да се изваждат вносните мита, на представителни вносни пазари на Общността,- ценовото ниво на Общността се основава на цените на производител, регистрирани на представителни пазари на държавите-членки, които са основни производители,- както за цените на производител на Общността, така и за вносните цени на израелски продукти, се прави разграничение между рози с големи цветове и рози с малки цветове и между карамфили с един цвят и карамфили с много цветове,- ако в продължение на два последователни пазарни дни израелското ценово ниво за който и да е вид продукт и най-малко за 30 % от количествата, внесени в Общността, за които са налични ценови котировки, е по-малко от 85 % от ценовото ниво на Общността, тарифната преференция временно се спира. Общността възстановява тарифната преференция когато бъде регистрирано израелско ценово ниво равно на 85 % или повече от ценовото ниво на Общността в продължение на два последователни пазарни дни или след шест последователни работни дни, през които няма налична цена за продукти с произход от Израел,- в случай че израелското ценово ниво се колебае около 85 % от ценовото ниво на Общността през период от пет до седем последователни пазарни дни и е под това ниво за три от тези дни, тарифната преференция се спира временно за период от шест дни. Въпреки това Общността възстановява преференциалното ниво на митото ако се констатира, че израелското ценово ниво е равно на 85 % или повече от ценовото ниво на Общността в три последователни